
Aruba International Poetry Encounter awe ta yega na su final 


Despues di un siman di ac- 
tividadnan y un asistencia 
di publico cu a bay wak 
y scucha e poesia di po- 
etanan di diferente pais, 
tambe nan a comparti un 
tiki mas di nan talento 
den tayernan na unda awe 
Aruba International Poet- 
ry Encounter awe ta yega 
na su final. 


Prome cu e clausura, for di 
5or di atardi pa 7or di anochi 
ta bay tin un tayer den man 
di Jhon Martinez, ken ta un 
di e poetanan di e encuentro 
aki cu a bin for di Peru e cual 
ta bay siña tocante bukinan 
artesanal “cartonero”. 
Un buki cartonero ta un buki 
cu e persona por haci’e den su 
mesun cas y cu no tin mester 
di un imprenta y otro her- 
mentnan como por ehemplo, 
un printer. 
Awe Martinez ta bay siña 
con pa cose un buki di estilo 
Hapones e cual ta e prome 
punto pa por traha diferente 
cos artesanal. E idea segun 
Martinez como todo trabou 
artesanal ta pa traha cu e re- 
cursonan cu personanan mes 
tin den nan cas na unda por 
tin carton, pero tambe por 
decora nan cu telanan. 
“Loke nos kier ta pa establece 
e basenan pa tur persona cu ta 
interesa sea den literatura of 
poesia, sino esnan cu ta gusta 
haci artesania por acerca cerca 
nos awe y tambe pa perso- 


nanan por haci nan mesun 
buki cu materialnan cu tin 
den nan cas,” el a bisa. 
Pa loke ta trata e clausura di 
e festival, esey ta bay cum- 
insa 7.30pm na Fundacion 
Rancho mes unda ta bay tin 
otro actividadnan como lec- 
turanan interactivo di poesia 
y musica combina cu e speak- 
er Randall Luidens, ken ta un 
artista y entrepeneur di Aru- 
ba, ademas di e poeta escritor 
y traductor di Brazil Wilson 
Alvarez pa discuti ‘Na unda 
e ritmo y poesia ta separa y 
ta topa cu otro’ y di otro po- 
etanan, artistanan nacional y 
internacional cu tambe tabata 
presente den dianan anterior 
cu a asisti na e festival aki. 


Minister Rocco Tjon ta anuncia inicio di tercer fase di e proyecto di 
camara 


Durante un conferencia 
di prensa ayera tardi Min- 
ister di Husticia y Asun- 
tonan Social, Rocco Tjon, 
a anuncia e inicio di e 
trabounan di e Operation 
Command Center situa 


na ex hulpbestuurskan- 
toor na Savaneta. 


E localidad aki, Minister 
Tjon a splica, a wordo scogi 
door di un comision cu ta 
conta cu expertonan de sec- 


tor priva y publico y cu ta 
lidera pa Cuerpo Policial di 
Aruba. Despues di ricibi e 
consehonan, sobre todo den 
e parti tecnico, e edificio aki 
a keda aproba pa haci inversi- 
onnan necesario y converti’e 
den e Opertacion Command 
Center. 


E diferente fasenan di e 
proyecto di camara ta bay 
wordo centralisa na e locali- 
dad aki y un ekipo multidisci- 
plinario ta percura pa analisa 
tur e imagennan y comparti 
esaki nan cu e diferente de- 
partamentonan cu tin mester 
di esaki pa eherce nan tarea. 


Pa loke ta e inversion, Min- 
ister Tjon a indica cu esaki ta 
bay bira un inversion di al- 
rededor di 700 mil florin. El 
e sigui splica cu full e edifi- 
cio ta bay wordo renoba por 
completo pa cumpli cu e exi- 
gencianan no solamente pa e 
operadornan, cu ta bay traha 
den e centro aki, pero hopi 


importante tambe pa e por 
cumpli cu tur aspecto di se- 
guridad. 


E inversion aki lo encera tur e 
tecnologia, screen y software 
necesario, mueble nobo y un 
aspecto importante cu e ta in- 
clui tambe ta e parti di man- 
tencion. 


“Pa e cinco añanan nos di- 
lanti, tur e parti cu ta toca 
mantencion, tambe ta cubri 
den cuadro di e proyecto. 
Nos por papia tambe di un 


proyecto duradero y pa nos 
evita reto- y problemanan cu 
nos a wordo confronta cune 
den pasado,” Minister Tjon a 
remarca. 


Por ultimo, el a indica cu e 
siguiente fase di e proyecto di 
camara den preparacion caba, 
cual ta centro di Oranjestad 
y cu dentro di poco tambe lo 
wordo realisa. El agrega cu fin 
di luna, hunto cu Setar NV, lo 
anuncia e siguiente proyecto, 
cu ta e proyecto di ‘bodyca- 
maras’ (camara na curpa). 

Fundacion Rancho kier celebra 200 aña di Oranjestad pero mester di 
mas colaboracion 


Fundacion Rancho a tene 
un conferencia di prensa 
ayera mainta pa papia 
tocante e simposio cu a 
tuma luga na april ulti- 
mo y puntonan cu mester 
haya atencion caminda 
na 200 aña di Oranjestad, 
como por ehemplo, sushi 
rond di e area. 


Clifford Rosa, presidente di 
e organisacion, a sigura cu 
nan a realisa un simposio dia 
20 di april ultimo unda nan a 
celebra 13 aña di existencia di 
e fundacion, cual a bay hopi 
bon, y e tabata kier a gradici 
esnan cu a forma parti di e ac- 
tividad y esnan cu a sostene e 
parti di e simposio. 
Den e simposio aki caminda 
pa 200 aña di Oranjestad, nan 
a yega na e informacion cu 
nan tabata desea cu na 2024 
den luna di augustus nan 
ta bay celebra e 200 aña di 
Oranjestad “pa nos por tin un 
focus diferente y dia 24 di au- 
gustus di otro aña lo sucede 
e momento cu ta bay celebra 
e nomber di Oranjestad. Esey 
ta algo cu a concretisa den e 
simposio y door di esey nan 
a cuminsa un programa e aña 
aki,” Rosa a comenta. 
Den e simposio a documenta 
informacion y tambe a haci 
diferente tayer. Den esaki, 
Rosa a bisa cu tin e parti his- 
torico pero e ora ey ta haci 
trabounan pa evalua tambe 
kico lo ta e futuro di e fun- 
dacion den e contexto di 200 
aña di Oranjestad na unda 
nan a scoge cinco tema como 
di siguridad alimentario, de- 
saroyo sostenibel, maneho di 
desperdicio, Turismo y Eco 


System, mantencion di her- 
encia. 
Referente na e temanan aki 
a traha e tayernan den gru- 
ponan unda nan a papia, dia- 
loga y a bin cu cierto suger- 
encianan lo cual nan ta anal- 
isando ainda pero ya caba nan 
tin un bista grandi di kico tur 
a bin dilanti den esaki. 
Den e parti di turismo, Rosa 
a expresa cu esey ta necesario 
unda turismo y Eco Sistema 
ta algo cu no por bay for di 
otro. Pa loke trata siguri- 
dad alimentario nan kier pa 
e parti di cultivo y produc- 
tonan local, agricultura, cria 
y pesca mester ta miho mira 
na Aruba y sigur den bario di 
Rancho, sin tambe laga afo e 
mantencion di herencia riba 
e monumentonan. Esey ta un 
otro tema cu nan ta bin trah- 
ando hopi duro manera Rosa 
a sigura pa por conserva e 
forno di Kalki, e tanki di awa 
pero tambe otro edificionan 
of areanan cu tin di haber cu 
herencia. 
Pa loke ta trata waste mange- 


ment, el a bisa cu bario di 
Rancho mester di su man- 
tencion vooral loke ta trata 
recogemento di sushi, e 
problema cu nan tin cu des- 
perdicio den bario di Rancho 
y awor rond di Aruba tambe. 
E parti di renobacion, crea- 
cion y modernisacion den 
area urbano tambe ta cumpli 
su rol den esaki pa asina por 
mira si pa augustus di otro 
aña lo por mira un Oranjes- 
tad mas limpi y mas bunita. 
No ta un secreto cu e area aki 
a bay atras den ultimo añanan 
y cu tin cierto puntonan cu 
no ta hayando atencion. 
Pa esaki Rosa a sigura cu den 
e simposio mes minister di 
Asuntonan Economico, Co- 
municacion y Desaroyo Sos- 
tenibel Geoffrey Wever tabata 
presente y banda di esey nan 
ta consciente cu tin e parti di 
e desaroyo di Oranjestad y e 
proteccion cu e area mester, 
proteccion pa su herencia: 
“esey mi ta kere cu ta e unico 
solucion cu nos como fun- 
dacion ta mira tambe pa cu 


e desaroyo pa sostene lo cual 
nos tin akinan pa mehora,” 
Rosa a expresa. 
Si herencia no ta conserva 
ni protegi cu ta un area so, 
dificilmente nan por mira 
trabounan den direccion di 
Unesco of den e parti culi- 
nario y e unico medio ta lo 
cual cu nan a presenta como 
opcion pa proteha e area di 
Rancho y Oranjestad den su 
totalidad. 
“For di algun siman pasa co- 
merciantenan no ta hayando 
informacion di gobierno pa 
loke ta trata un pida di caya 
chikito. E ta dificil pa com- 
pronde e ora ey cu lo tin 
comunicacion den tur e in- 
stancianan pa purba sostene y 
mira e desaroyo pa futuro di 
Oranjestad. 
Comunicacion 
ta keda un problema pasobra 
a nos di fundacion ta scucha 
hopi caso eyfo pero nos no 
tin comunicacion cu nan,” 
Rosa a agrega. 
Matanan desordena, sushi 
riba caminda, areanan mane- 
ra bandona, rails di e tram 
ta nawerki y ta puntonan cu 
mester papia di dje na e mo- 
mentonan aki. Ta p’esey cu 


Rosa ta kere den un plan ur- 
bano mescos cu tin un ROP 
of ROPV. Den esaki mester 
tin un plan urbano tambe 
“pasobra ta imposibel pa 
compronde cu tin proyec- 
tonan asina magno manera 
Port City pero no ta mir’e 
den un plan urbano”. 
For di un investigacion cu 
nan a haci for di aña 2018, 
Rosa a accentua caba riba e 
problematica di sushi cu tin 
den Oranjestad “pasobra pa 
hopi biaha nan ta bisa cu ta 
e personanan ambulante of 
comerciante, desde 1 di janu- 
ari e dump ta cera y ora bo ta 
midi e impacto, bo ta tende di 
hende cu den mondi di ken 
a tira sushi, pero den Playa 
a bira mas sushi y con nos 
ta bay atende cu esey? Mi ta 
kere ta na su luga pa aworaki 
nos papia di esey tambe, e 
ta un problema cu ta touch 
nos tur y sigur den bario aki 
cu tin bishitantenan di barco 
crucero tur dia y cu ta wak lo 
cual cu nos tur ta wak.” 
Rosa tambe a haci un yamada 
na City Inspector pa realisa 
trabounan rond di e area aki. 

HIAS y Telefon pa Hubentud a uni forsa pa 
reduci riesgo di violencia 


HIAS Aruba y Fundacion 
Telefon pa Hubentud Aru- 
ba a anuncia colaboracion 
di e proyecto “I Stopped 
It”. Un proyecto dedica na 
reduci riesgo di violencia 
y promove masculinidad 
saludabel na scolnan pri- 
mario. Brian Verschuur, 
gender based violence of- 
ficer na HIAS y Kimberly 
de Cuba, trahado social 
na Fundacion Telefon pa 
Hubentud a elabora ariba 
e proyecto aki y kico e ob- 
hetivo di esaki ta. 


HIAS Aruba y Fundacion 
Telefon pa Hubentud Aruba 
a anuncia durante un confer- 
encia di prensa cu nan a uni 
forsa pa reduci e riesgo di vi- 
olencia contra hende muhe y 
hende homber, y pa promove 
masculinidad saludabel na 


scolnan primario na Aruba. 


Verschuur a splica cu e co- 
laboracion aki ta basa ariba e 
experiencia extenso cu Fun- 
dacion Telefon pa Hubentud 
Aruba tin den implementa 
proyectonan similar na scol- 
nan primario na, Aruba, 
manera por ehemplo e pro- 
grama di “Prevencion di Ter- 
mento na Scol” (Stop Ter- 
mento). 
Fondonan pa e realisacion di 
e proyecto aki ta proporciona 
a traves di Bureau of Popula- 
tion, Refugees, and Migra- 
tion (BPRM). 


Verschuur a sigui splica cu 
HIAS y Telefon pa Hubentud 
a desaroya e proyecto piloto 
“I Stopped It” (Ami a par’e) 
y ta un proyecto preventivo 
di naturaleza. “I Stopped It” 
ta trata di para violencia en- 
tre mucha homber y mucha 
muhe. E proyecto ta atende 
cu e problema di violencia, e 
trato entre mucha homber y 
mucha muhe, igualdad, y ta 
promove masculinidad posi- 
tivo den ocho scol primario 
di ocho districto na Aruba. . 
Kimberly de Cuba, trahado 
social na Fundacion Telefon 
pa Hubentud a splica cu e 
proyecto a cuminsa oficial- 
mente den luna di februari. 


Te cu aworaki seis di e ocho 
scolnan primario a ricibi e 
proyecto aki. 


Segun de Cuba a conta, e 
reaccion preliminario di e 
proyecto ta mustra di ta hopi 
positivo 
cu 
studiantenan 
demostrando un compren- 
sion amplio riba e tematico. 
De Cuba a menciona cu un 
studiante a remarca: “Comu- 
nidad ta bisa cu hende muhe 
mester obedece, momento 
cu nan no ta haci esaki, he- 
homber tin e tendencia di usa 
violencia.” 


El a agrega cu docentenan 
tambe ta haya e proyecto aki 
uno hopi beneficioso. El a 
indica cu un docente a men- 


ciona: “Esaki ta un bon ini- 
ciativa, mi ta kere cu e studi- 
antenan por beneficia masha 


hopi di e tipo di proyectonan 
aki”. 
De Cuba a remarca cu nan 
tin speransa cu mas scol lo 
tin e opinion aki di e proyec- 
to. “I Stopped It” ta stimula 
prevencion di violencia, cu ta 
un di e puntonan importante 
di e ‘Beleidsvoornemens’ di 
Minister di Husticia y Asun- 
tonan Social. 


Adicionalmente, el a spli- 
ca, Fundacion Telefon pa 
Hubentud Aruba ta recolec- 
tando data ariba e efectividad 
di e proyecto, pa asina de- 
termina si esaki ta presenta 
suficiente resultado satisfac- 
torio pa asina por sigui cu e 
proyecto na otro scolnan na 
Aruba. 


“Nos ta masha agradecido na 
tur persona cu a y ta tumando 
parti den e proyecto impor- 
tante aki y spera cu via di “I 
Stopped It” nos lo por logra 
tin un impacto positivo den e 
bida di nos hobennan. Asina 
aki e hobennan por biba ariba 
un Aruba mas inclusivo y cu 
menos violencia,” de Cuba a 
resalta. 
Creacion y implementacion 
di e proyecto “I Stopped 
It” ta den cuadro cu e ‘ken- 
niscentrum’ di Fundacion 
Telefon pa Hubentud Aruba. 
Despues di 24 aña di exis- 
tencia Fundacion Telefon pa 
Hubentud Aruba como un 
‘kenniscentrum’ ta compar- 
tiendo y exportando cono- 
cemento cu organisacionnan 
gubernamental y no-guber- 
namental local y den region. 


De Cuba a specifica cu e 
proyecto “I Stopped It” no ta 
enfoca riba muchanan stra- 
nhero solamente, e ta pa tur 
mucha di tur nacionalidad. El 
a remarca cu na Aruba, con- 
stantemente den noticia ta 
bin dilanti e parti di violencia 
cu ta tuma luga y pa motibo 
di esaki hopi mucha ta crese 
den un ambiente asina. 


“Nos kier pa e muchanan 
compronde cu e ambiente 
aki no ta normal y no ta acep- 
tabel. Pa medio di e proyecto 
aki nos ta bay na tur mucha 
na e scolnan basico y mustra 
nan kico ta e forma corecto 
y di cual forma nos kier nan 


conducta ta,” el a subraya. 


El a agrega cu e meta di e 
proyecto “I Stopped It” ta pa 
cambia e conducta di e parti 
di violencia cu muchanan ta 
mira den hogar y den noticia, 
pa asina nan por sa cual ta e 
forma corecto cu nan con- 
ducta mester ta. 


“I Stopped It” ta yuda com- 
bati tur tipo di violencia, pero 
un tipo di violencia specifico 
cu de Cuba a menciona cu 
no ta papia hopi di dje pero 
cu e muchanan ta reconoce 
di biaha, ta discriminacion. 
El a splica cu na momento 
cu nan a puntra e muchanan 
kico nan ta reconoce como 
discriminacion, e muchanan 
na tur scol cu nan a bishita 
te aworaki ta bisa e mesun 
frase, ‘bay back bo pais’. 


Cu e proyecto aki ambos or- 
ganisacion kier enfatisa pa 
e muchanan na Aruba no 
lanta cu un violencia contra 
di un stranhero y tampoco 
cu e muchanan stranhero 
ta pensa cu e ta algo normal 
cu nan mester biba cune na 
Aruba. “Nos kier mustra nan 
e forma corecto con pa anda 
cu nan,” de Cuba a bisa. 


Pa loke ta e parti di mascu- 
linidad saludabel, Verschuur 
a splica cu e aspecto aki ta 
papia mas di e trato cu hende 
homber tin cu hende muhe 
y vice versa. Loke “I Stopped 
It” ta purba di haci, el a sigui 
indica, ta trece na luz con 
hopi biaha hende no ta pone 
atencion na con ta trata otro, 
papia cu otro y bay om cu 
otro en general. Masculini- 
dad saludabel ta trece dilanti 
ehempelnan positivo con pa 
trata hende homber y hende 
muhe. 


“E trece un poco di e tema 
ey dilanti basa riba e teoria 
di masculinidad positivo, bay 
om cu otro mas saludabel di 
un manera menos violento. 
Lamentablemente, 
estadis- 
ticamente, e cifranan ta mas 
halto di un banda pa otro 
den termino di violencia, 
dus nos ta purba ataca esey 
di un manera mas adecua 
pa e muchanan uzando esey 
como base,” el a señala. 

Raisa Montilla 


Sabrina Sonensein ta presenta su tayer Amor Propio 
“No tin nada mas cu ta sana e mente y curpa cu ta wak bo mes den 
spiel y bisa I love you” 


E ta un psicologo for di 
2008 na unda el a studia 
su Bachelor na Merca y a 
haci su Master den psico- 
logia clinico na Hulanda, 
den caminda aki e tin 
varios aña dunando dife- 
rente tayer pero esaki ta 
esun prome y mas special 
cu ta trata di “Amor Pro- 
pio.” 
Sabrina Sonensein ta haya 
cu den su mes y den otro 
hende cu hopi biaha nan 
ta bezig ta haci cos pa 
hende “en bes di haci cos 
pa nos mes y cu esey por 
mustra y duna amor pro- 
pio pa nos mes,” manera el 
a sigura. 


Igualmente e ta afirma cu tin 
personanan cu tin compasion 
pa otro hendenan pero ora ta 
yega na nan mes, no tin tem- 
po, no tin e placa, tin yen cos 
pa haci of ta mucho cansa, en 


bes di stima nan mes prome 
cu otro hende. 
Pa hopi biaha hende ta kere 
cu amor propio ta trata di 
bay haci cabey, sali un rato y 
bebe algo of haci huña, “pero 
amor propio ta hopi mas cu 
esey: e ta aceptando nos mes 
cu nos partinan bon y cu nos 
partinan menos bon cu nos 
ta consciente cu mester dre- 
cha. E ta aceptacion absoluto 
di nos curpa, cu tur loke tin 
aden y cu nos ta stima nos 
mes, no solamente pa otro- 
nan, sino pa nos mes tambe,” 
el a comenta. 
Sentimentonan cu tin ba- 
lor propio cu no mester di 
otro hende pa bisa e balor cu 
hende tin, no mester valida- 
cion externo pa bisa kico e 
persona su balor ta, kico por 
haci y esey pa Sonensein no 
ta importante solamente pa 
hende adulto sino tambe pa 
hobennan y mucha: “si nos 
no cultiva amor propio for di 
chikito y siña nos muchanan, 
e dia di mañan nan tambe ta 
bay haya falta di amor propio 
y e ora ey e bullying ta bin, 
imagennan negativo di nos 
curpa ta bin, love self-steem 
ta bin. E ta hopi importante 
siña nan for di chikito cu nan 
ta bale hopi y no solamente 
bisa nan cu nan ta sabi of bo 
no ta sabi, pero si e caso tal 
cosnan tin biaha no ta bay 
bon cu pa enfrenta desafion- 
an di un manera mas positivo 
y por crece cu trabou duro y 
perseverancia. Si nos no tin 
amor propio, nos ta basa nos 
mes y nos balor riba kico otro 
hendenan ta pensa.” 
Ta p’esey el a haya cu esaki 
ta un bon manera pa haci un 
tayer pa no splica solamente 


kico ta amor propio sino 
tambe kico e ta nifica: “algun 
hende ta kere den selfish, cu 
ta narcisista y esey no ta asina, 
debi cu narcisismo ta nifica 
cu e persona no ta worry cu 
otro hende. E importancia di 
e balor propio ta cu si hende 
no sa kico nan tin pa nan mes, 
si no sa con ta stima nan mes, 
con ta bay siña otro hende 
stima nan?” Sonensein a se- 
ñala. 
El a trece dilanti tambe cierto 
pensamentonan eroneo cu 
hendenan tin for di chikito y 
for di generacionnan anterior 
cu no ta ni sikiera di nan mes, 
manera un ciclo generacional 
of un trauma generacional na 
unda Sonensein ta señala cu 
ta importante pa hendenan 
wak nan mes den spiel, acepta 
y reconoce na unda nan por 
traha mas, aprecia e persona 
cu porta door di traumanan 
den pasado of otro factornan, 
no kier ni wak nan mes den 
un spiel mirando e partinan 
negativo prome: “mester wak 
bo mes den spiel, wak bo es- 
encia, no tin nada mas cu ta 
sana e mente y curpa cu ta 
wak bo mes den spiel y bisa I 
love you.” 
Pa e motibo aki e kier siña 
mas hende cu ora ta bisa un 
afirmacion, tin cu kere den 
esey of e mester ta algo cu pa 
e persona mes ta hopi impor- 
tante y asina e ta keda crece 
den esey pa sana, tambe debi 
cu tin hende cu algo por a 
pasa nan pa diferente motibo 
pero si no ta conscientisa cu 
tin cierto cosnan cu por me- 
hora, nos no ta bay enfoca 
riba esey,” el a bisa. 
E tayer aki ta bay tuma luga 


diasabra 27 di mei na Baz- 
Galeria for di 9.30am te cu 
1pm, e costo ta 85 florin pa 
persona y esnan interesa por 
haya mas informacion riba 
e Facebook Page: Mindful 
Love Aruba y mediante e- 
mail: sjsonens@gmail.com 
“Mi stima bo pero mi ta stima 
mi mes mas” ta e palabranan 
cu Sonensein ta enfoca riba 
dje pa asina hendenan cum- 
insa ripara cu amor propio ta 
existi y ta algo valioso cu cada 
persona tin internamente. 
El a pone como por ehemplo 
cu na Aruba tin hopi hende 
cu por a pasa den diferente 
situacion y cu no ta stima 
nan mes, no tin compasion 
cu nan mes pero si por yuda 
otro hendenan, papia bunita 
cu otro hendenan pero nan 
mes no ta dispuesto pa papia 
cu nan mes manera e hende 
cu nan ta stima. 
“Hopi biaha nos kier haci 
cos pa otro hendenan, como 
mama of como tata nos kier 
sacrifica hopi pa nos yiunan 
of nos famianan...how about 
nos focus mas riba nos mes? 
Asina nos por crece, asina nos 
por sigui cultiva e amor pro- 
pio. Mi ta ripara cu ainda falta 
hopi, pasobra nos ta kere cu 
selfcare de bes en cuando ta 
amor propio y esey ta un fac- 
tor so. Drumimento ta suma- 
mente importante y scoge bo 
circulo di amigonan tambe 
ta amor propio. Awendia tin 
hende cu no ta autentico, 
no ta honesto cu otro hende 
pero tampoco cu nan mes y 
no tin nada mas dushi cu ta 
honesto pa nos mes, pa nos ta 
e miho version,” el a finalisa. 

Minister Maduro a reuni cu Camara di Comercio pa brinda 
informacion riba BBO na frontera 
Como ‘stakeholder’ camara di comercio tambe ta invita pa participa na sesion informativo organisa pa Dimp Y Aduana 


E siman tras di lomba 
Minister Maduro di Fi- 
nansa a reuni cu Camara 
di Comercio hunto cu De- 
partamento di Impuesto 
pa asina por a brinda in- 
formacion y atende cu 
algun inkietud pa locual 
ta trata e introduccion di 
BBO na frontera. 


Tabata un bon reunion den 
cual Minister Maduro a cera 
conoci cu sr. Gavril Mansur 
como Presidente y e board 
nobo di Camara di Comer- 
cio. Durante e reunion sr. 
Mansur y e miembronan di 
board a ricibi un bista di e 
resultado di entrada di Pais 
Aruba pa e promer kwartaal y 
tambe a haya un presentacion 
di DIMP riba e introduccion 
di BBO na frontera. 


Cu e informacion brinda, 
hopi pregunta a keda contesta 
y inkietudnan por a wordo 
atendi. Minister Maduro a 
splica cu Camara di Comer- 
cio como un instancia di in- 
teres (stakeholder) tambe ta 
invita pa participa na e sesion- 
nan di informacion organisa 
pa DIMP y Aduana den cual 
nan ta brinda informacion 


mas detaya riba e cambio fis- 
cal di BBO na frontera. 


Na final Minister Maduro a 
informa cu asina Gobierno 
ricibi e conseho di Raad van 
Advies lo atende cu esaki pa 
asina por manda e concepto 
di ley pa su tratamento na 
Parlamento. 


Minister Geoffrey Wever: 


Prosperidad di San Nicolas man den 
man cu su conexion cu lama Caribe 


Den un presentacion na 
Minister di Asunto Eco- 
nomico, Geoffrey Wever, 
arkitecto Raffy Kock a 
presenta e prome imagen- 
nan di un plan ambicioso 
di infrastructura pa e area 
cu ta conecta maintstreet 
pariba y pabou na San 
Nicolas. 


“Estudionan a desmostra cu 
ciudadnan cu ta conecta na 
lama tin beneficionan eco- 
nomico y turistico”, segun e 
mandatario. Socialmente, e ta 
haci e area uno mas agrada- 
bel pa biba y tambe recrea. 
Despues di a papia cu stake- 
holders y expertonan, por 
conclui cu prosperidad di e 
ciudad di San Nicolas ta co- 
necta na su conexion cu lama 
Caribe. Esaki ta netamente 
loke e centro di San Nicolas 
ta falta di dje. Conectando 
centro di San Nicolas cu e 
lama Caribe lo tin un impacto 
positivo riba e area, y lo nifica 
un shift tecnonico di posibili- 
dadnan social-economico pa 
e area, atraendo mas interes 
pa inversion. 
Despues cu a ricibi input di e 
diferente stakeholders, arki- 
tecto ir. Raffy Kock a crea e 
prome diseñonan pa centro 
di San Nicolas. E accento ta 
pa sigura cu San Nicolas ta 
keda cu su elemento y influ- 
encianan cual ta haci’e unico. 
E sentido cultural autentico, 
cu influencianan Caribense 
introduci mas di un siglo 
atras door di migrantenan lo 
por y mester florece. 


Tin plania pa inclui areanan 
di recreacion pa famia. Pa 
hobennan cu ta gusta prac- 
tica deporte den aire liber, 
adultonan cu ta reuni cu otro 
pa comparti momentonan 
agradabel, tur ta elementonan 
esencial den e Fase 1 di Revi- 
talisacion di San Nicolas, cual 
ta forma parti di e diseñonan 
presenta pa e arkitecto. 


“Pa bin cu un modelo eco- 
nomico nobo pa Centro di 
San Nicolas no ta uno facil, 
pero sigur ta un prioridad y 
tin nos atencion completo”, 
segun minister Wever. “Im- 
portancia di busca un mod- 
elo economico nobo pa cual 
revitalisacion mester resulta 
den inversion pa San Nicolas 
ta e punto di salida principal.” 
Den e diseñonan presenta 
a percura pa crea un area cu 
tur e elementonan necesario 
pa localnan por biba y recrea 
den un ambiente safe, bunita, 
y cu ta brinda acceso na tur e 
facilidanan di e area. 


Ta ideanan cu minister Geof- 
frey Wever, conhuntamente 
cu stakeholders y expertonan 
ta explorando pa asina yega na 
un modelo cu tin mas benefi- 
cio social-economico posibel 
pa San Nicolas. “Aki ta papia 
di desaroyo sostenibel cu ta 
tene na cuenta e medio am- 
biente y tambe beneficionan 
economico cu por ta durade- 
ro pa futuro generacionnan”, 
Minister Geoffrey Wever a 
conclui. 

Departamento di Salud Publico: 
Awe ta Dia Mundial di Presion Halto 


Dia 17 di mei ta Dia Inter- 
nacional di Hipertension. 
Pa cu esaki, e Departa- 
mento di Salud Publico 
kier a promove mas con- 
scientisacion riba un pre- 
sion halto y con pa mehora 
of evita esaki den futuro. 


Kico ta presion halto? 
Presion di sanger ta e forsa 
cu e sanger ta pusha contra e 
murayanan di e adernan ora 
cu e curason ta pomp. Pre- 
sion di sanger ta wordo duna 
den dos midi. Uno ta e pre- 
sion ora cu e curason ta pomp 
sanger den e curpa. Esaki ta 
wordo jama systole. Diastole 
ta e presion ora e curason ta 
yena bek cu sanger prome cu 
e siguiente sistole. Si algun 
di e presion aki subi y keda 
halto pa un periodo largo, e 
por haci daño na e curpa den 
diferente organonan manera 
entre otro curason, celebro y 
riñon. 


Kico ta un presion normal/ 


saludabel? 
presion sistolico di 
120 
- 139 
presion diastolico di 
80 
- 89 


Kico NO ta un presion nor- 
mal/saludabel? Es decir PRE- 
SION HALTO 
presion sistolico riba 140 
presion diastolico riba 90 


Consecuencia 
di 
Presion 
Halto 
Malesanan di curason y ader, 
stroke, problema cu riñon y 
otro problemanan di salud. 
Sintomanan 
E condicion riba su mes no 
ta duna señal of sintoma. Pa e 
motibo aki bo por tin presion 
halto pa añanan largo sin cu 
bo sa. Durante di e periodo 
aki, e presion halto por cau- 
sa daño na bo curason, ader, 
riñon y otro partinan di bo 
curpa. 
Pa e motibo aki ta hopi im- 
portante pa midi bo presion, 
aunke bo no ta sinti nada. Si 


bo presion ta bon, mantene 
un estilo di bida saludabel 
pa mantene esaki. Si bo pre- 
sion ta halto ta bon pa haci e 
cambionan necesario pa asina 
baha e presion y evita daño na 
bo organonan. 
Kico por haci pa preveni? 
•	 
Mantene	 un	 peso	 di	 


curpa saludabel (BMI < 25) 
•	 
Mantene	 un	 midi	 


di cintura saludabel (hen- 
de muhe <88cm, hende 
homber<102cm) 
•	 
Come	 alimentacion	 


saludabel cu amplio berdura, 
fruta, grano completo y awa 
•	 
Baha	 
man	 
na	 


salo (condimento, saus y 
sodium=salo), cuminda vet 
(hasa) 
•	 
Haci	 actividad	 fisico	 


regularmente (5x pa siman 
por lo menos 30 minuut) 
•	 
Canalisa	 
tension	 


(stress) na un forma positivo 
•	 
Limita	alcohol 
•	 
Stop	di	huma 


Cifra di presion halto na Aru- 


ba (GOA 2016/2017, Nation- 
al Multi-Sectoral Action Plan 
for 
Non-Communicable 
Diseases, 2020-2030) 
•	 
Totaal	 (20	 aña	 pa- 
riba): 63% tin un presion 
halto 
•	 
Hende	 Homber	 (20	 


aña pariba): 3 di cada 4 tin 
6iopresion halto (71%) 
•	 
Hende	 Muher	 (20	 


aña pariba): 3 di cada 5 tin 
presion halto (58%) 
•	 
Edad	 entre	 20	 y	 39	 


aña: 1 di cada 4 tin presion 
halto (73%) 
•	 
Edad	 entre	 40	 y	 59	 


aña: 1 di cada 2 tin presion 
halto (47%) 


•	 
Edad	60+:	9	di	cada	 


10 tin presion halto (87%) 
•	 
Mortalidad	 causa	 pa	 


malesanan di curason y ader 
ta 31.3% (1999-2020). 


Directie 
Volksgezondheid 
Aruba conhuntamente cu 
Promocion 
Plataforma 
di 
Salud Aruba tin como meta 
pa promove conscientisacion 
di salud. Bishita Facebook 
pagina di nos partnernan di 
Plataforma: Directie volks- 
gezondheid 
Aruba,Witgele 
kruis Aruba (PoH), AZV, 
SVb, HoH, HAVA, Healthy 
Lifestyle Center y IBiSA pa 
mantene bo mes informa . 


F.A.D.A.: Ban papia mas di salud mental 


Den e luna di mei, nos ta 
pone extra atencion na e 
importancia di e topico 
aki y pa trece mas consci- 
entisacion na e comuni- 
dad di Aruba. Full rond di 
mundo, diferente organi- 
sacion ta focus pa trece 
mas conscientisacion y 
kibra stigmas cu lo por tin 
rond di e topico di salud 
mental. 


Salud mental di un persona 
ta mesun importante cu nan 
salud fisico. Un persona su 
salud mental ta afecta dife- 
rente area den nan bida, por 
ehempel con productivo nan 
ta, nan relacion cu otro per- 
sona, nan higiena y mucho 
mas. Esaki ta e rason dicon ta 
importante pa tin tecnicanan 
pa mantene bo salud mental 
den balans. 


Tin diferente tipo di enfer- 
medad di salud mental, por 
ehempel bipolar, depresion, 
ansiedad, psicosis, schizofre- 
nia, y bordeline personality 


disorder. Diferente factor por 
afecta bo salud mental, por 
ehempel boreout y burnout. 
Boreout ta un estado di de- 
motivacion laboral profundo 
y continuo experencia den 
forma di aburimento. Burn- 
out ta un estado di agota- 
miento emocional, fisico y 
mental causa door di stress 
laboral excesivo y prolonga. 
Apart di esey, otro rason cu 
bo salud mental por ta for di 
balans ta trauma manera abu- 
so fisico y emocional, abuso 
den infancia, uzo di substan- 
cia legal y illegal por ta un 
trigger pa problema cu salud 
mental. 
Rond mundo, tin hopi stigma 
ora ta trata di salud mental. 
Stigma no ta solamente afecta 
e persona cu e problema di 
salud mental pero tambe su 
famia y esun nan cerca na e 
persona. Ora ta papia di stig- 
ma, tin diferente categoria, 
por ehempel stigma publico 
y stigma personal. Stigma 
publico por ta ora hende ta 
pensa cu un persona cu prob- 


lema cu salud mental ta peli- 
groso, loco of dom. Stigma 
personal ta ora e personal cu 
problema di salud mental ta 
pensa cu nan mes ta dom of 
peligroso. Ta importante pa 
elimina e stigma nan aki mi- 
rando cu nan por contribui 
na e gravedad di e sintoma cu 
un persona cu problema di 
salud mental por experencia. 


Stress ta un factor hopi co- 
mun cu por pone cu bo salud 
mental no ta den balans mas. 
Stress por causa miedo, ra- 
bia, frustracion, cambio den 
apetit/ energia, problema pa 
drumi y mucho mas. Tambe 
por tin reaccionnan fisico 
manera dolor di cabes, prob- 
lema cu stoma, y dolor den 
curpa. Tin diferente manera 
cu por deal cu esaki. Un di 
nan por ta tuma un break 
(medita/ strech/ haci otro 
actividad cu bo ta disfruta), 
limita consumo di alcohol 
of substancia illegal/ legal y 
tuma tempo pa conecta cu 
otro (por ehempel cu amigo 


y/ of famia). 


Ta importante pa tuma con- 
tacto cu un profesional of 
doctor di cas si bo ta sinti 
cu bo mester di ayudo cu bo 
salud mental. Por tuma con- 


tact	cu	F.A.D.A.,	na	+297	583	 
2999 of via email na info@ 
fada.aw of por manda nos 
un whatsapp na 564-4516 pa 
mas informacion of presenta- 
cion tocante diferente topico 
di salud mental. 

A firma acuerdo di cooperacion entre Corte Comun di Husticia y Corte 
di Husticia di Surinam 


Riba 8 di mei ultimo, na e 
kantoor di Consulado di 
Surinam na Willemstad, 
a firma un acuerdo di co- 
laboracion entre e Corte 
Comun di Husticia y e 


Corte di Husticia di Suri- 
nam. 


E firmantenan di e acuerdo 
aki ta e presidentenan di e 
Cortenan, y nan a firma esaki 


den presencia di e consul- 
general di Surinam, señora 
Zuiverloon, y señor Steg, ken 
ta asesor di maneho di Corte 
Comun di Husticia. Presi- 
dente di Corte di Surinam, 
Mr. Rasoelbaks, tabata pre- 
sente via di un conexion di 
video digital. 


Cu e firmamento di e acuerdo 
aki a intensifica e cooperacion 
entre e dos Corte ainda mas, 
despues cu anteriormente, na 
october 2022, un delegacion 
di Corte Comun di Hustisia 
a bishita Surinam. Durante e 
bishita ey, a entabla un coop- 
eracion renoba entre e Cor- 
tenan, y ademas a acorda cu 
Corte di Husticia di Surinam 
lo por haci uso di e sistema 
di registracion desaroya pa 
Corte Comun. 


E acuerdo cu a firma riba 8 di 
mei ta relaciona cu e intensi- 
ficacion di e cooperacion riba 


entre otro e areanan di mane- 
ho di empresa, digitalisacion 
y capacitacion. 


Den Haag ta haci 19 miyon 
euro disponibel pa stabilisa 
baranca na St. Eustatius 


(TheDailyHerald) - Gobi- 
erno Hulandes tin inten- 
cion di asigna un maximo 
di 19 miyon euro pa e en- 
tidad publico St. Eustatius 
pa stabilisa e baranca na e 
banda di e costa di e isla. 
Esaki ta loke a stipula den 
e Voorjaarsnota 2023, cual 
a presenta recientemente 
na Tweede Kamer pa trata 
y aproba. 


Gobierno central ya caba a 
asisti e entidad publico finan- 
cieramente caba ora di reforsa 
e baranca bao di Fort Oranje. 
Sinembargo, mas investiga- 
cion a mustra cu mester tuma 
medida na un escala hopi mas 
grandi na e baranca di Oranje 
Bay. E isla ta responsabel pa 
e mantencion di e baranca 
sinembargo pa causa di e es- 
cala di e proyecto y tambe di 
un perspectiva financiero, a 
pidi ayudo oficial na e gobi- 
erno central den comienso di 


e aña aki. 
Ministerio di Binnenlandse 
Zaken en Koninkrijksrelaties 
ta prepara pa brinda sosten na 
e isla pa cu esaki. Pa sigura 
cu e medidanan implementa 
anteriormente y cu lo imple- 
menta tin un efecto den ter- 
mino largo, lo tin mester di 
medidanan adicional pa haci 
e proyecto hopi mas sos- 
tenibel. E preocupacion par- 
ticular ta den kita e bestianan 
grandi cu ta cana den e area y 
e introduccion di un plan di 
mantencion, cual ta necesario 
pa preveni problemanan den 
futuro. 


Secretario di Estado encarga 
cu digitisacion y relacionnan 
den Reino Alexandra van 
Huffelen a informa conseho 
ehecutivo di St. Eustatius via 
un carta cu e lo haci e acuer- 
donan tocante e medidanan 
aki prome cu otorga e fon- 
donan. 

Gobierno Hulandes ta considera di duna buscadonan di asilo mas 
derecho cu otronan 


(NLTimes)—Gobierno 
Hulandes ta considerando 
un “sistema di dos status” 
pa buscadonan di asilo, 
den cual un buscado nobo 
ta ricibi sea un “A” of un 
“B” status na comienso di 
nan proceso di aplicacion, 
y esey ta bay determina ki 
derecho nan ta haya. Tin 
un “apoyo cu ta crecien- 
do” dentro di e coalicion 
pa un sistema asina, fuent- 
enan a conta De Telegraaf. 
Buscadonan di asilo cu sta- 
tus A ta personanan cu ta 
core peliger di ta perhudica 
den nan pais di origen. Bus- 


cadonan cu status B ta inclui 
esnan cu a huy for di guera. 
Segun e corant, buscadonan 
cu status A ta haya mas dere- 
cho cu esnan cu status B. Por 
ehempel, buscadonan di asilo 
cu status B ta bay haya un 
permiso di residencia limita 
y no tin derecho pa reuni cu 
famia. 
Mandatarionan di gobierno a 
conta De Telegraaf cu esaki ta 
un di nan medidanan princi- 
pal cu e Gabinete a discuti e 
siman aki pa por adresa e cri- 


sis den asilo. E miembro nan 
di gabinete envolvi ta spera 
cu e sistema di status lo redu- 
ci e entrada di buscadonan di 
asilo den futuro cercano. 


Partido VVD y CDA ta den 
fabor cu e sistema, segun 
fuentenan pa e corant. Par- 
tido D66 no a rechasa e idea 
inmediatamente, pero kier a 
test e plan prome contra ley- 
nan di discriminacion y acu- 
erdonan internacional prome 
cu sigui dilanti. 


Polis a ricibi mas cu 200 tip riba e identidadnan di e 22 
victimanan asesina den casonan friu 


(NLTimes)—Polis na Bel- 
gica, Alemania y Hulanda 
a ricibi mas cu 200 tip den 
e buskeda pa e identidad- 
nan di e 22 hende muhe 
asesina a traves di añanan. 
E tipnan ta inclui e posi- 
bel nombernan di varios 
victima, segun polis Hu- 
landes a declara diamars. 
Autoridadnan a bisa te 
awo 
tabatin 
“resulta- 
donan prometedor,” pero 
a agrega cu ainda mester 
mas informacion. 


Siman pasa diaranson, e tres 
ekiponan forsanan policial 
a uni cu Interpol pa asina 
lansa e campaña di “Identify 
Me” pa encurasha publico pa 
yuda identifica e victimanan 
sospecha di a wordo asesina 
y despues bandona den un 
di e tres paisnan. E lista di 
victima ta inclui nuebe caso 
Hulandes, y otro tambe den 
cercania di e frontera Hulan- 
des. 


Na alemania, a ricibi 122 
tip, organisacionnan na Bel- 
gica a ricibi 55, y tabatin 51 
tip cu a drenta na Hulanda. 
Segun polis, esaki ya caba e 
provee informacion util. Por 
ehempel, a menciona posibel 
nombernan di e victimanan 
y tambe a duna polis idea to- 
cante e origen di paña y joye- 
ria. “Prome mester haci mas 
investigacion prome cu haci 
conclusion riba esaki.” 


Pa e campaña, muhenan con- 
oci for di e paisnan a traha 


un video colectivo den cual 
nan a urgi e publico pa sigui 
plama informacion tocante e 
victimanan. Pa Hulanda, can- 
tante S10 y actriz Carice van 
Houten a participa. E cam- 
paña a ricibi hopi atencion 
mundialmente, segun polis. 
“Bo por nota esey den e in- 
formacion cu ta drenta. Hopi 
hende cu a duna tip ta di otro 
parti di mundo.” 


Martin de Wit di polis Hu- 
landes, ken ta un di e ini- 
ciadonan di e campaña, ta 
agradecido pa tur e sosten y 
atencion: “Nos a mira varios 
experto for di tur parti di 
mundo cu a ofrece nan ayu- 
do,” segun de Wit. “E vic- 
timanan den e campaña ta 
merece di haya nan nomber 
back, y cu e informacion cu 
nos ta hayando, awo tin mas 


speransa pa algun caso.” 


E departamento di inves- 
tigacion criminal den e tres 
paisnan ta bay analisa e infor- 
macion cu nana haya. Ta bay 
tuma un tiki tempo prome 
cu publica e identificacion, 
segun polis. Den cualkier 
identificacion exitoso, famia 
mester ta informa prome. E 
ora e investigadonan mester 


haya “tur espacio pa conduci 
e investigacion den un mane- 
ra cauteloso,” polis a splica. 


Tin un evaluacion di tur caso 
riba e website di Interpol, in- 
cluyendo detayenan, potret y 
video. E polis ta haci peticion 
na publico pa mas informa- 
cion y a puntra hende pa sigui 
comparti kico nan sa. 

(NTN24) - Varios sector di 
Colombia ta continua den 
estado di conmocion debi 
na e reciente homicidio di 
un muhe na un centro co- 
mercial reconoci di e capi- 
tal Colombiano durante e 
celebracion di Dia Inter- 
nacional di Mama, diado- 
mingo ultimo. 


Un ekipo di Cuerpo Tecnico 
di Investigacion (CTI) y un 
fiscal specialisa ta adelanta e 
investigacionnan cu e fin di 
establece un contexto di loke 
a pasa y den sentido ey tan ta 
check videonan di camaranan 
di siguridad, nan ta haci ent- 
revistanan na diferente testi- 
go y ta recolecta elementonan 
probatorio. 


Tres dia prome cu diadomin- 
go, un empleado di un luga 
di cuminda di nomber Erika 
Aponte Lugo di 26 aña a de- 
nuncia e menasanan di e cual 
tabata victima di e asesino. 
Aunke el a ricibi apoyo, esey 
no a garantisa su bida. 


Secretario distrital di hen- 
de muhe, Diana Rodriguez 


Franco a condena e lamen- 
tabel suceso. “Ni e curpa, ni 
hende muhe ta propiedad di 
e hombernan,” el a resalta y a 
invita e ciudadanonan pa de- 
nuncia na autoridadnan caso- 
nan di maltrato y menasa. 


“Den efecto, e ciudadano aki 
a actua corectamente, el a ac- 
tiva e ruta, el a bay warda di 


polis y a sigui e pasonan ad- 
ecua. Institucionnan ta actua 
y nos a contesta den menos 
di 24 ora, pero e machismo 
ta surpasa e capacidadnan y 
reglamentonan legal. Ta bay 
mas leu cu e feminicida cu 
ta dicidi di mata, cu den caso 
aki el a haci tur lo posibel pa 
haciel’e” e funcionario a sig- 
ura. 


Yiseth amiga di e victima a se- 
ñala cu Erika tabata un muhe 
alegre, cu tabata stima su yiu 
riba tur cos, e tabata gusta 
cushina y su trabou tabata 
trata di cuminda. E tabata 
balente y tabata gusta brom- 
mernan. 


Erika Aponte Lugo ken si- 
mannan atras a tuma e de- 


terminacion di separa di su 
pareha, ta laga su yiu chikito 
di 8 aña. Ken te ayera tabata 
bao e proteccion di Instituto 
Colombiano di Bienestar Fa- 
miliar. 


E asesino Christian Cami- 
lo Rincon Diaz ken tabata 
pareha di dje a yega di sor- 
presa na Erika su trabou na 
unda el a tir’e y a mat’e cu un 
arma di candela pa seconde- 
nan despues el a tira su mes y 
a muri dialuna ultimo den un 
centro clinico di Bogota. 


Segun autoridadnan Colom- 
biano, durante 2022, na Co- 
lombia a registra 995 femi- 
nicidio di hende muhe na e 
pais. 40% di nan a sucede den 
areanan rural. 


(EFE) - Un biaha mas 
Gobierno di Peru ta en- 
frenta cu e presidentenan 
di Mexico, Andres Manuel 
Lopez Obrador y di Co- 
lombia, Gustavo Petro, na 
ken a acusa di bay contra 
“principionan y balornan 
cu ta hancra den un con- 
vivencia democratico den 
region,” ora nan a reitera 
nan rechaso na e gestion 
di e presidente Dina Bo- 
luarte. 


Den 
un 
pronunciamento 
publica dialuna ultimo, e 
canciyer Peruano, Ana Ce- 
cilia Gervasi, a remarca cu e 
defensa di e democracia “ta 


constitui un obligacion cu ta 
compromete tur estadonan di 
e region” di acuerdo cu prin- 
cipionan di Carta di Organi- 
sacion di Estadonan Ameri- 
cano y di e Carta Democrati- 
co Interamericano. 


Gervasi a enfatisa cu e posi- 
cion di Lopez Obrador di 
no entrega e Presidencia pro 
tempore di Aliansa di Pacifico 
na Peru “ta un manifestacion 
di e nivel di negligencia cu e 
cual ta orienta nan accionnan 
den ambito exterior” y a 
agrega cu Petro, ora a referi 
na fiscal general Peruano, a 
demostra “su no reconoce- 
mento na independencia y 


autonomia constitucional cu 
Fiscalianan tin den marco di 
un sistema democratico.” 


Dialuna ultimo presidente di 
Mexico a califica Boluarte di 
“usurpador” y a bisa cu “mes- 
ter laga e presidencia na esun 
cu a gana un eleccion liber y 
democratico, na Pedro Cas- 
tillo,” ken ta preso for di 7 di 
december ultimo despues cu 
Congreso a destitui e despues 
di purba duna un golpi di Es- 
tado. 


Ademas, a reitera cu Mexico 
no ta bay entrega e Presiden- 
cia di Aliansa di Pacifico “pa- 
sobra e no ta legal y legitima- 


mente e presidente di Peru.” 
Di su parti, Petro a critica dia- 
domingo ultimo e bishitanan 
cu politiconan y funcionari- 
onan a haci na fiscal general 
di Peru, Patricia Benavides, 
na ken el a señala como “pro- 
tagonista” di loke a considera 
“un golpi di Estado contra 
Castillo.” 


Canciyer Peruano a considera 
e posicion di e dos gobernan- 
tenan como “un muestra di 
un interes di troce e realidad, 
cu e aparente fin di sconde 
e problemanan interno di e 
gobernabilidad cu ambos ta 
enfrenta na nan pais.” 
A agrega cu “paisnan cu no 


ta desea di traha den marco 
di Aliansa” di Pacifico “mes- 
ter considera suspende nan 
participacion den mecanismo 
aki, permitiendo asina cu e 
mes lo continua avansando 
cu esnan cu ta comprometi 
cu nan principio y obhe- 
tivonan.” 


Peru ta reitera “cu e negacion 
di Sr. Lopez di entrega na 
Peru e Presidencia pro tem- 
pore di aliansa di Pacifico ta 
constitui un incumplimento 
di un obligacion internacio- 
nal di parti di Mexico, cu por 
causa responsabilidad inter- 
nacional pa su Estado,” el a 
conclui. 


Femicidio a pone di luto e celebracion di Dia di Mama na Colombia 


Gobierno di Peru ta enfrenta na presidentenan di Colombia y Mexico pa 
rechaso di nan presidente 

(DiarioLibre) - E secretar- 
io general di Nacionnan 
Uni, Antonio Guterres, a 
mantene dialuna ultimo 
un reunion bilateral cu e 
prome minister di Jamai- 
ca, Andrew Holness, na e 
pais Caribense y a urgi e 
comunidad internacional 
pa soluciona e situacion 
tragico cu Haiti ta pasan- 
do aden. 


Den un rueda di prensa na 
Jamaica, Guterres a haci un 
yamada na e comunidad in- 
ternacional pa brinda ayudo 
na e pais di e Comunidad di 
Caribe (Caricom) supera e 
condicionnan politico y so- 
cioeconomico actual. 


Haiti ta pasando den un crisis 
sin precedente desde e homi- 
cidio dia 7 di juli 2021, di e 
tempo ey presidente Jovenel 
Moise, cu a wordo asesina 
pa un comando cu arma y 
ekipo militar cu a drenta su 
residencia situa afo di Puerto 
Principe y cu tambe a herida 
su casa, Marine Moise, grave- 
mente. E secretario general 
di Nacionnan Uni a recalca 


cu Haiti ta enfrenta nece- 
sidadnan humanitario dra- 
matico, un sistema politico 
paralisa y nivelnan di violen- 
cia hopi halto. 


“E cantidad di persona mor- 
to, e cantidad di persona cu 
no por biba nan bida, e prob- 
lemanan dramatico di inse- 
guridad alimenticio ta algo cu 
mester un compromiso mas 
grandi di parti di e comuni- 


dad internacional,” Guterres 
a resalta. 
Na mesun momento el a 
enfatisa cu ta necesario pa 
haya un caminda politico cu 
ta permiti reconoce un go- 
bierno legitimo y enfrenta e 
violencia di e bandanan arma. 


Den e sentido aki el a splica 
cu el a realisa un propuesta 
na e Conseho di Seguridad 
di ONU pa apoya Haiti cu e 


presencia di un forsa policial 
internacional robusto pa caba 
cu e bandanan arma y paralel 
cu e proceso politico. 


Guterres a destaca e labor di 
Jamaica pa ta un di e prome 
paisnan cu a expresa inme- 
diatamente su disposicion pa 
forma parti di e operacion 
aki. 
Di mesun manera, el a resalta 
e labor di Caricom cu a in- 


sisti na februari pa fortalece 
e polis di Haiti y a asumi na 
final di su cumbre anual na 
Bahamas cu nan mester des- 
empeña un papel di liderasgo 
pa resolve e crisis cu e pais ta 
pasando aden. 


“Mi kier expresa mi apoyo 
completo na e iniciativanan 
di Jamaica y Caricom y mi 
kier pidi un biaha mas na e 
comunidad internacional pa 
nan compronde cu un soli- 
daridad efectivo cu Haiti no 
solamente ta un cuestion di 
generosidad, e ta un cuestion 
di interes pasobra e ta refleha 
un menasa pa e seguridad di 
henter e region y mas leu,” 
Guterres a agrega. 


Di su banda Holness a mus- 
tra convenci cu e peticionnan 
di ayuda pa Haiti no ta cay 
den saco kibra. 


“E cuestion ta e ritmo di e ac- 
cion y e paisnan cu kier yuda 
tambe lo kier tin e seguridad 
cu ta existi un prceso politi- 
co cu ta cana cu por produci 
un resultado final,” e prome 
minister di Jamaica a señala. 


(ElNacional) - E Panel 
di Experto Internacional 
Independiente di e Or- 
ganisacion di Estadonab 
Americano (OEA) a pre- 
senta conclusionnan alar- 
mante cu, e ta sigura, ta 
revela con e reformanan 
institucional na Venezu- 
ela ta prolonga e impuni- 
dad y ta obstaculisa e 
rindimento di cuenta pa 
e presunto crimennan di 
lesa humanidad. 


Den un rueda prensa na 
Den Haag, Santiago Canton 
(Argentina) y Joanna Frivet 
(Mauritius), miembronan di 
e panel, a adverti di e nece- 
sidad urgente pa e fiscal di 
e Corte Penal Internacional 
(CPI) Karim Khan, tuma ac- 
cion pasobra e reformanan 
institucional proponi na Ven- 
ezuela ta den gran medida 
superficial y no ta aborda e 
causa profundo di e crisis. 


E rapport ta expresa “su 
preocupacion profundo pa e 
hecho cu e reformanan aki ta 
proteha e responsablenan di- 
lanti husticia nacional y inter- 


nacional, prolongando asina 
e impunidad na e nivel mas 
halto y un falta sistematico di 
boluntad politico genuino pa 
haci cu e responsablenan es- 
tatal, particularmente esnan 
di nivel halto, rindi cuenta di 
nan actonan.” 


E panel a nombra dos caso di 
loke el a considera un prob- 
lema general unda e presunto 
delincuentenan 
ta 
wordo 
promovi 
na 
posicionnan 
unda nan ta directamente 
involucra den e reforma in- 
stitucional y e relacion di e 
Estado cu CPI. 


E expertonan ta acusa e em- 
bahador actual Venezolano 
na Hulanda, Calixto Ortega, 
di colabora activamente den 
e comision di crimennan cu 
detencion arbitrario medi- 
ante e decisionnan hudicial 
cu a autorisa e continuacion 
di detencionnan sin funda- 
mento huridico, manera den 
e caso di Gilber Caro y Juan 
Requesens. 


Ortega ta hues di e Tribunal 
Supremo di Husticia di Vene- 


zela desde 2015 y manera 
embahador na Den Haag e ta 
hefe di e mision diplomatico 
Venezolano dilanti CPI. 


E di dos ehemplo cu e panel 
ta resalta ta esun di e diputa- 
do Diosdado Cabello, prome 
vice presidente di e Partido 
Socialista Unido de Venezu- 
ela (PSUV), den e gobierno. 


“E ta ser considera un di e per- 
sonanan cu por tin respon- 
sabilidad bao e hurisdiccion 
di CPI como autor directo y 
co-autor di crimennan di lesa 
humanidad di detencion ar- 
bitrario, tortura, trato cruel, 
inhumano of degradante y 
violencia sexual a traves di 
ordonan duna directamente 
na e director general di Se- 
bin, Gonzalez Lopez, ken de 
facto tabata depende di dje,” e 
panel a resumi den nan di dos 
rapport. 


Canton a lamenta cu na luga 
di procesa e responsablenan 
di crimennan di lesa humani- 
dad, e gobierno di Venezuela 
ta construyendo un marco 
institucional di impunidad. 


E reformanan, e rapport ta 
bisa, “ta debilita ainda mas 
e ya caba deficiente sistema 
hudicial, infesta cu falta di 
independcia y imparcialidad 
y di corupcion endemico y 
ta sigui ignora e victimanan 
Venezolano, door di no crea 
derechonan sustantivo na 
recursonan accesible y trans- 
parente. 


E fiscal di CPI, Karim Khan, 
ta en espera di un autorisa- 
cion di e Sala di Cuestion 
Preliminar ariba e intento di 
Caracas di contradeci e admi- 


nisibilidad di e caso. 


E gobierno di Nicolas Mad- 
uro a acusa Khan di usa e 
husticia pa metanan politico, 
despues di rechasa e argu- 
mentonan presenta pa Cara- 
cas rond di e investigacion. 


Tocante esaki, e panel di OEA 
a indica Khan pa enfoca riba e 
autornan di nivel halto cu ta 
opera afo di e alcanse di e hu- 
risdiccion nacional debi na e 
falta di boluntad y incapacid- 
ad di e gobierno di Venezuela 
pa pone fin na e impunidad. 


Haiti: Guterres y prome minister di Jamaica ta boga pa un solucion 
internacional pa Haiti 


Venezuela: Panel di OEA ta presenta conclusionnan alarmante y 
ta exigi CPI actua na Venezuela 

Advertorial 
SETAR ta celebra World Telecommunication 
and Information Society Day enfocando riba 
su compromiso cu pais Aruba 


Awe 17 di mei, nos ta celebra “World 
Telecommunication and Information 
Society Day”. Riba e fecha aki na aña 
1965 a ser funda e International Com- 
munication Union (ITU) cu ta spe- 
cialisa den tecnologianan di informa- 
cion y comunicacion (ICTs). E tema 
cu ITU ta enfoca riba dje e aña aki 
ta “Empowering the least developed 
countries through information and 
communication technologies”. 


Riba e fecha aki ITU ta haci un yamada na 
e sector publico y e sector priva pa haci un 
promesa pa conexion universal y transfor- 
macion digital pa empodera paisnan menos 
desaroya por medio di su Partner2Connect 
Digital Coalition. 


Na caminda pa cumpli cu e agenda pa e 
Sustainable Development Goals (SDGs) di 
Nacionan Uni pa 2030, paisnan menos de- 
saroya ta sigui enfrenta desafionan pa loke 
ta conexion y transformacion digital. 


SETAR, como nos compania nacional di 


telecomunicacion, tin un rol sumamente 
importante pa contribui na e bienestar y 
desaroyo di nos pais. SETAR su compro- 
miso ta pa ofrece semper lo ultimo den 
tecnologia y pa e motibo aki ta sigui inverti 
den un infrastructura nobo y moderno pa 
nos isla. 


SETAR ya pa algun tempo caba ta bezig cu 
su proyecto di Fiber, unda cu a cuminsa 
trece Fiber na tur cas y negoshi na Aruba, 
cuminsando cu e area di Noord y siguien- 
do awo den e area di Savaneta pa San Nico- 
las. Ademas, na 2021 SETAR a cuminsa cu 
e proyecto di Fiber ‘Next Generation’ pa 
scolnan cu e meta pa haci e futuro resilien- 
te pa e infrastructura y servicionan di nos 
scolnan. 


SETAR su meta ta pa conecta ful e isla riba 
e plataforma di Fiber, p’asina brinda Aruba 
oportunidad di disfruta di beneficionan 
manera: miho speed, un conexion stabil 
y den futuro cercano ofrece speednan di 
1 Gigabit. Asina aki hunto nos ta hiba nos 
pais na e siguiente nivel cu Fiber. 


Jojo Siwa su cas a cay 
victima di robo 


(TMZ) - Jojo Siwa su cas a cay victima na un robo arma 
y aparentemente esunnan responsabel te ainda ta den 
libertad. 


Autoridadnan a informa TMZ cu oficialnan a responde na un 
yamada alrededor di 2:30 di mainta riba dialuna di un com- 
pania di alarma cu a reporta cu un entrada ta tumando luga 
na San Fernando Valley, sinembargo pa ora cu autoridadnan a 
yega, e sospechosonan ya caba hui for di e sitio. 


Aparentemente ora cu autoridadnan a yega nan a haya un 
prota habri na e propiedad, cual ta aparenta cu di e manera aki 
e sospechosonan a logra drenta e cas. E balor total di loke nan 
a horta te ainda ta desconoci, mirando cu fuentenan ta conta 
cu no tabatin ningun hende na cas na momento cu e robo a 
tuma luga y investigadornan te ainda ta wardando pa tende for 
di JoJo kico ta falta na su cas. 


E bailarina a comparti e incidente cu su fanaticonan riba dia- 
mars, bisando cu e sospechosonan tabata arma ora cu nan a 
drenta. Polis no a confirma si esaki ta hecho of no. 


Tambe el a mustra imagennan di e grabacion di e camara di 
siguridad, y a comparti cu e ta contento cu ningun persona a 
keda heridan i tampoco su cachonan. 

En conexion cu Dia di Mama, Minister Endy Croes a bishita San Pedro 
di Verona Paviljoen y St. Michael’s Paviljoen 


En conexion cu Dia di 
Mama, Minister di Ense- 
ñansa y Deporte Endy 
Croes a bishita San Pe- 
dro di Verona Paviljoen 
y St. Michael’s Paviljoen 
diasabra ultimo. Durante 
e atardi ameno, Minister 
Endy Croes a pasa saluda 
y combersa cu nos grandi- 
nan. 


Tanto nos grandinan como 
e empleadonan di San Pe- 
dro di Verona Paviljoen y St. 
Michael’s Paviljoen a ricibi 
un obsekio pa dia di mama. 
Minister Endy Croes ta ex- 
presa cu no tin nada pa com- 
para cu amor di un mama, 
pues stim’e y balor’e ora cu 
e ta na bida. Pa finalisa, Min- 
ister Endy Croes ta gradici 
tur empleado di San Pedro 
di Verona Paviljoen y St. Mi- 
chael’s Paviljoen cu ta ha- 
ciendo nan trabou cu hopi 
amor. 


Reconocemento pa WSC Aruban Community of Learning y su 
graduadonan di parti di Wayne State College Nebraska 


Recientemente 
Wayne 
State College (WSC) a 
celebra e logro di e stu- 
diantenan cu a obtene 
nan Master of Science in 
Education. E dia di gradu- 
acion tabata un dia special 
pa Aruba ya cu e prome 
grupo di WSC Commu- 
nity of Learning na Aruba 
(Aruba 01) a gradua. Un 
total di 11 profesional 
den campo di educacion 
a ricibi e titulo di Master 
of Science in Education 
(MSE): 
Curriculum 
& 
Instruction-Instructional 
Leadership. 
E 
gradua- 
donan ta: Swinda de Cuba 
- Arendsz, Emilaine Giel, 
Tamara Hamlet, Regina 
de Kort, Nadia Maduro, 
Zuleika Fernandes Perna- 


Silva, Franklin Richard- 
son, Charmaine Tromp 
- 
Maduro, 
Ruzischka 
Tromp, Sherissa Tsu y Ra- 
chel Werleman. 
Pa e graduacion 5 di e grad- 
uadonan a biaha pa Nebras- 
ka, Merca, acompaña pa nan 
sernan keri, pa asina tuma 
parti na e Commencement 
Ceremony na Wayne State 
College. Drs. Sra. Marilyn 
Richardson, director general 
di IPA, y Sra. Roke Hoen 
MSc., un di e dos facilita- 
donan di e estudio, tambe a 
biaha pa Nebraska pa asisti 
na e ceremonia oficial como 
representante di estudio di 
WSC- Master of Science in 
Education na Aruba. 
Presidente 
di 
WSC 
Dr. 


Marysz Rames a dedica aten- 
cion special na e graduadonan 
di Aruba. El a splica cu desde 
2020 WSC tin un ‘Commu- 
nity of Learning’ na Aruba y 
cu WSC tin un colaboracion 
unico y estrecho cu IPA y 
Minister di Enseñansa y De- 
porte di Aruba. 
E graduadonan a percura pa e 
bandera di Aruba tabata pre- 
sente na Wayne State College. 
Directorado di IPA, y e dos fa- 
cilitadonan Darrelyn Maduro 
MSc. y Roke Hoen MSc., ta 
orguyoso di e grupo Aruba 01 
y ta felicita y desea e gradua- 
donan hopi exito. Tambe nan 
ta sigur cu e graduadonan lo 
haci un diferencia positivo 
den bida di nos muchanan/ 
hobennan y den educacion di 
Aruba en general. 

Hubilarionan den servicio di Pais Aruba 
Randolph Kock a cumpli 30 aña y Ronny Gomez a cumpli 35 aña 


Recientemente 
Minis- 
ter di Finansa Xiomara 
Maduro a ricibi na Bestu- 
urskantoor Sr. Randolph 
Kock kende a cumpli 30 
aña di servicio publico na 
Departamento di Aduana 
y Sr. Ronny Gomez di De- 
partamento di Impuesto 
cu a cumpli 35 aña den 
servicio di Pais Aruba. 


Tabata un momento masha 
ameno na unda den presencia 
di director di Departamento 
di Aduana Sr. Ricky Croes y 
Teamleider di Departamento 
di Impuesto Sra. Monica 
Brinkenberg, a gradici e dos 
empleadonan publico pa nan 
aporte na e servicio publico 
di Pais Aruba. Minister Mad- 
uro a entrega e hubilarionan 
nan respectivo decreto gu- 
bernamental y un recuerdo 
pa e ocasion special aki den 
nan trayectoria di trabou. 


Minister Geoffrey Wever: 
Kid$preneurs a conclui na Scol Basico di Washington 


Minister di Asunto Eco- 
nomico, Geoffrey Wever, 
tabata tin e grato placer 
di por entrega certifica- 
donan pa hobennan cu 
a participa y termina cu 
e curso Kid$preneurs. E 
biaha aki Kid$preneurs a 
tuma luga na Tra’i Merdia 
di Scol Basico na Wash- 
ington. 


“Kidspreneur$” ta un proyec- 
to di Directie Economische 
Zaken su departamento di 
IDEA, caminda ta siña ho- 
bennan ya for di un edad 
jong con pa desaroya un plan 
for di un idea, y un business 
for di un plan. Asina ta instala 
conocemento y bon practica 
ya for di un edad hoben pa 


nos futuro generacion. 
E tarea di educa y inspira nos 
hobennan ta sumamente im- 
portante, y mi ta contento pa 
continua di mira interes den- 
tro di e gruponan di hoben. 
“E vision y gana cu algun ho- 
ben ta desplega ta di admira”, 
segun e mandatario. 


Sea den nan futuro nan lo 


escohe 
pa 
bira empresario of no, ta spe- 
ra cu e curso di Kid$preneurs 
por yuda inspira algun mente 
hoben pa nan haci cualkier 
tarea cu nan lo kier eherce. 
“E futuro briyante di Aruba 
ta den man di nos hoben- 
nan, y nos mester sigui cu 
esfuerso pa sostene nan den 
nan soñonan, y inspira nan 


pa ta e miho persona nan por 
ta, eliminando cualkier barera 
na nan creatividad”, minister 
Wever ta enfatisa. 
Minister Wever ta manda un 
palabra di gradicimento pa 
DEACI y specialmente pa su 
unidad di IDEA cu ta contri- 
bui alma y cuerpo pa logra 
haci Kidspreneur$ posibel un 
bes mas. 

Accidente hit & run cu scooter na Santa 
Cruz, motociclista a bay busca papelnan 
pero no a regresa 


Dialuna atardi a drenta 
informe di un accidente 
dilanti C.M.B. na Santa 
Cruz, mesora a dirigi un 
patruya na e sitio. 


Na yegada di e patruya a bin 
compronde cu aki ta trata 
di un accidente unda cu un 
auto a sali dilanti e scooter y 
e scooter a bin dal riba dje. 
Segun e dama chauffeur di 
e auto e motociclista tabata 
keha di dolor na su man pero 
el a dicidi core bay cas busca e 


papelnan pero e no a regresa. 
Polis a tuma tur dato di e auto 
pero como cu e motociclista 


no a bini e caso aki a keda 
cera. 


Cachonan los riba caya a 
morde peaton lag’e herida 


Dialuna atardi laat a dren- 
ta informe di cu un cacho 
a morde un hende na Ku- 
dawecha, mesora a dirigi 
tanto polis como ambu- 
lance na e sitio. 


Na yegada di e patruya a 


bin compronde cu un cacho 
brabo riba caya a morde un 
peaton y a lag’e herida. Na 
yegada di e ambulance nan 
a atende e victima na e sitio 
mes, mientras polis a atende 
cu e doño di e cacho los riba 
caya. 


Relaciona cu un investigacion recherchenan di 
districto 1 a detene “Flint” 


Diamars mainta e recherch- 
enan di districto 1 (Oranjes- 
tad) despues di a ricibi ordo 
di buskeda y detencion di 
“Flint” relaciona cu un in- 
vestigacion andando a sali 
en busca di e sospechoso. 
Na Havenstraat a logra topa 
cun’e y mesora a detene y a 
pidi un vehiculo di trans- 
porte pa asina hib’e na ofi- 
cina di recherche pa atende 
cun’e. 


Persecucion tras di un chauffeur 
burachi cu a bay cu telefon horta a 
termina den accidente 


Diadomingo 
anochi 
a 
drenta informe di un caso 
di ladronicia di telefon 
celular for di un dama na 
Sero Blanco, pa cual me- 
sora a dirigi un patruya na 
e sitio. 


Net polis a yega a bisa cu e 
sospechoso a bay den un Kia 
Rio y como cu por a “track” 
e, a señal’e un poco mas pa- 
bao. Mesora polis a bay y a 
logra localisa e vehiculo cu 
e sospechoso yegando e ro- 
tonde Santa Helenastraat. 
Pero e sospechoso a trot bay 
lubidando e rotonde y a subi 
esaki dal borchi trafico y tam- 


be un palo di luz, bentando 
esaki abao otro banda di ca- 
minda obstaculisando trafico. 
Polis a haya y a probecha e 
oportunidad pa detene e sos- 
pechoso cu a resisti detencion 
pero a mand’e plat y a detene. 
E chauffeur tabata bao influ- 
encia di alcohol. Vehiculo di 
transporte a hib’e warda di 
polis. 

Dia Mundial di Telecomunicacion y Sociedad di Informacion, 17 
di mei 2023 
Tema: “Capacita paisnan menos desaroya mediante Technologia di Informacion y 
Comunicacion” 


Dia Mundial di Teleco- 
municacion y Sociedad 
di Informacion ta wordo 
celebra ariba 17 di mei 
di cada aña desde 1969, 
p’asina 
conmemora 
e 
fecha cu a lanta Union 
Internacional di Teleco- 
municacion (ITU) y cu a 
firma e prome Convenio 
Internacional di Telegraf 
na aña 1865. 


Na principio tabata celebra e 
dia aki como “Dia Mundial 
di Telecomunicacion” y na 
maart 2006 a añadi e parti di 
“Sociedad di Informacion”. 
Un sociedad di informacion 
den cual e uzo, creacion, dis- 
tribucion, procesamento y 
integracion di informacion 
ta un actividad significante y 
impulsa mediante Tecnologia 
di Informacion y Comunica- 
cion (ICT). 


Cada aña tin un tema special. 
Esun pa e aña 2023 ta “capaci- 
ta paisnan menos desaroya cu 
Technologia di Informacion 
y Comunicacion”. Ariba e 
dia aki ITU ta haci un yama- 
da na sector publico y priva 
pa compromete nan mes pa 


logra conectividad universal y 
transformacion digital den e 
paisnan menciona a traves di 
su “Partner2Connect Digital 
Coalition”. Na mitar camin- 
da di e agenda pa cumpli cu e 
Obhetivonan pa un Desaroyo 
Sostenibel di Nacionnan Uni 
pa aña 2030, paisnan menos 
desaroya ta enfrentando re- 
tonan 
proporcionalmente 
grandi. 


E di cinco conferencia to- 


cante Paisnan Menos Adel- 
anta (PMA) cu a tuma lugar 
na Doha, Qatar, a crea un 
programa nobo y ambicioso 
di accion di Nacionnan Uni 
pa logra un desaroyo sosteni- 
bel pa tur di awo pa 2030. 


Paisnan PMA ta e mayor re- 
curso no explota di mundo 
cu mester haya atencion pa su 
necesidadnan pa asina logra e 
Obhetivonan pa un Desaroyo 
Sostenibel. Den careda di un 


tercer parti di e 2700 miyon 
di persona cu ainda ta desco- 
necta di Internet, ta proce- 
dente di e 46 paisnan menos 
desaroya. 


Inversion den e paisnan aki 
hoben y dinamico por im- 
pulsa un crecemento sosteni- 
bel pa generacionnan. 


ITU ta termina su mensahe 
cu “laga nos haci hunto di 
aña 2023 uno di progeso pa 
e transformacion digital den 
paisnan menos desaroya”. 


Riba e website di ITU 


(https://www.itu.int) 
por 
haya mas informacion to- 
cante e tema pa e celebracion 
di e aña aki. 


Ministerio di Asunto Eco- 
nomico, 
Comunicacion 
y Desaroyo Sostenibel ta 
gradici tur compania, com- 
erciante, instancia y persona 
cu ta aportando pa un ca- 
pacitacion eficiente y eficaz 
pa henter Aruba mediante e 
Tecnologia di Informacion y 
Comunicacion y ta desea nan 
tur un feliz Dia Mundial di 
Telecomunicacion y Socie- 
dad di Informacion. 


Kaag ta adverti tocante e peligernan di Inteligencia Artificial 
riba democracia 
“E bestia ta creciendo” 


(NLTimes) - President di 
D66 Sigrid Kaag ta preo- 
cupa cu e peligernan cu 
Inteligencia Artificial ta 
posee na democracia. “E 
bestia ta creciendo,” el a 
bisa durante su speech na 
e conferencia di partido di 
D66 na RAI Amsterdam. 


Progreso 
tecnologico 
ta 
“algo great,” Kaag a enfatisa. 
Sinembargo algun desaroyo, 
el a bisa, ta crea alienisacion. 
“Twitter su democracia ta 
reduci debate publico na un 
discusion vulgar cu ta tuma 
luga den pauze na scol. Y mi 
ta expresando mi mes di bon 
manera.” 


Den e veld di Inteligencia Ar- 
tificial, e chatbot ChatGPT 
ta “solamente e comienso,” 
lider di partido D66 a splica. 
E ta mira riesgo den prim- 
eramente e posibilidadnan 
di usa Inteligencia Artificial 


pa crea videonan falso. “Ma- 
nipula imagennan cu ta haci 
dificil pa mira e linea entre 
loke ta falso y loke ta real,” el 
a expresa, y esaki ta bay causa 
“falta di confiansa global.” 


Tambe esaki por ta un her- 
ment pa regimen malicioso 
cuminsa y asina eherce influ- 
encia riba otro paisnan segun 
Kaag. “E riesgo di influencia 
den exterior y e acto di baha 
e balor di eleccionnan ta 


catastrofico pa democracia.” 
Ademas, Kaag ta adverti di e 
consecuencianan pa hende 
nan mes. “trabaonan lo dis- 
parce,” e ta premira. “Den 
paisnan cu escasez di trabao, 
esaki por ta un desaroyo bon 


bini. Sinembargo e impacto 
negativo riba e clase medio 
por ta e golpi final na e confi- 
ansa fragil di e institucionnan 
di democracia.” 


Tambe Kaag ta señala cul- 
pabilidad riba e derota di e 
partido D66 y casi tur otro 
partido estableci den e elec- 
cion di consehonan provin- 
cial reciente pa e aumento di 
falta di siguridad y igualdad. 
“Hendenan ta experiencia un 
falta di igualdad den status, 
un falta di igualdad den dis- 
tribucion di ganancia y rike- 
sa,” el a sigui comenta. Esaki 
ta motiva falta di confiansa. 
“Esaki ta e problema real,” el 
a enfatisa. 


Den su speech, Kaag a haci 
yamado pa mas accion y pro- 
teccion di e ciudadanonan. 
“Aki tambe, Europa por com- 
proba su balor y lidera mun- 
dialmente,” el a clausura. 

Bou Dak ta tumba Bou Palo den domino! 


Shonnan amante di dom- 
ino ‘Fast & Furious’, di- 
asabra 13 di december 
ultimo, tabatin un ber- 
dadero ‘drag race’ entre 
e dos team rival eterno, 
BOU DAK KILLERS y 
BOU PALO DT. Un in- 
creibel sambombaso di 
bataya! E encuentro aki 
tan anticipa, di berdad no 
a defrauda e fanaticada 


cu a bin presencia e clash 
clasico aki! 


Prome tempo ta cuminsa cu 
Bou Palo DT saliendo c’un 
speed estilo ‘Nitro’, tumando 
un bentaha rapido y grandi 
di 10 - 4, lagando un y tur, 
amigo y contrincante, boca 
habri, mientras un Miguel 
Werleman ta hariendo den 
djente, fregando man cu su 


bista riba un victoria sabroso 
y aplastante! 
Pero, ata! 


Capitan di Bou Dak, Elton 
Webb (‘met dubbele b en 
grote W), ta manda bandera 
di ‘go ahead’ halto y ta los su 
arma secreto wanta di basta 
rato bou brasa, nada menos 
cu e ‘killer-duo’ di Dr. Tico 
Dirksz, e dokter mes mes, y 
su patna, ‘the man himself’, 
“hij is niet zomaar iemand” 
Jeff! Den un asina yama na 
Hulandes “inhaal race”, e 
duo notorio aki ta cuminsa 
un marcha espectacular, y di 
adrenalina di corta rosea, pa 
increiblemente corta e ben- 
taha y yega halftime cu score 
di 11 - 10 pa Bou Dak Killers! 


Halftime ta bay aden bou 
‘high tension’! E snacknan 


gratis no ta baha abou sin 
ayudo di sloknan gigantes- 
co di ‘vuurwater’ pa baha e 
nervio di un y tur, muy en 
special dje gang bou guia di 
Miguel! 


Segundo tempo ta resulta di 
ta un berdadero ‘come huña’! 
Paso a paso, dobel pa dobel, 
horca pa horca, e score final 
ta hala cerca pa cada ekipo 


mientras cu garganta dje fa- 
naticada di ambos banda ta 
bira hers di tanto decibel cu ta 
bay laira! Por ultimo, manera 
nan tabata grita den careda 
di cabay 5 & 6, “en la ultima 
curva”, Bou Dak Killers ta 
sali pika dilanti y ta logra gana 
e partido cu score di 21 - 18! 
Un tremendo bataya, cu se- 
gun un y tur ta bale la pena 
un revancha! 


Britannia ta logra victoria den wega contra 
Dakota 
Diabierna anochi tabata 
un anochi emocional pa 
Britannia. 
E 
hungador 
Carl Geerman a tuma des- 
pedida di un deporte cu 
ela crese cune y a dedika 
hopi aña na dje. Britannia 
a honora e hungador aki 
cu otro victoria pa e team. 
Britannia a derota Dakota 
1-0. 


Na 
minuut 
40’ 
Ashton 
Charles ta haci un pase for di 
mitad veld pa ‘Coco’ Estrada 
caminda ta ricibi esaki su so 
y ta bay liña pa drenta area. 
Na momento aki ta haci un 
pase pa Pieter Susebeek cual 
tabata bon posishona pa asina 
anota e gol victorioso. 
Un tremendo prestacion di 


e portero Dylan Rodriguez 
e anochi aki, cu a mantene e 
score di 1 - 0 pa Britannia di 
cual na minuut 66’ ta para un 
penalty di parti di Dakota. 


E wega a yega su fin cu 2 car- 
chi geel pa e ekipo Britannia 
y cu un score di 1-0 pa Bri- 
tannia. 


Siguiente wega lo tuma lugar 
Diasabra 20 di Mei 6’or y mei 
di atardi unda Britannia lo 
enfrenta RCA na Compleho 
Deportivo Frans Figaroa. 


Finalmente team di Britannia 
kier gradici esnan cu ta haci 
esaki posibel pa medio di un 
sponsership y/of donacion. 


Advertorial 
En conexion cu Dia di Asuncion 
Diahuebs no tin sorteo di 
Lotto 


En conexion cu Dia di 
Asuncion, Lotto ta anun- 
cia cu diahuebs awo, dia 
18 di mei, no tin sorteo di 
Lotto merdia, ni anochi. 


Lo tin sorteo normal bek 
riba diabierna, 19 di mei, 
2023. Oficinanan di Lotto 
na Oranjestad y San Nicolas 
tambe lo ta cera diahuebs y ta 
habri bek riba diabierna, dia 
19 di mei, 2023. 


Lotto, E Loteria di Aruba tin 
diferente wega, Catochi, Big 
4, 1-OFF, Zodiac, Wega di 
Number di Korsou di Lotto, 


Lucky 3, Multi-X, Lotto di 
Dia, Lotto 5, Mini Mega y 
cu su Mega Plus y e diferente 
weganan di Raspa y Gana 
y Instacash. Tambe lo por 
hunga Lotto Online door di 
bishita: bit.ly/3oIz5K9 pa por 
registra. Cumprando Lotto 
bo ta contribui na deporte 
riba nos isla. 


E meta ta pa organisa lote- 
ria, cambia bida di su hun- 
gadonan y na mes momento 
inverti den deporte local pa 
medio di donacionnan na e 
comision di subsidio. 

Minister Glenbert Croes: 
Cu CCEC 2023 Aruba ta demostra di pone accion tras di su palabranan 


Caribbean Climate and 
Energy Conference 2023 a 
culmina diabierna ultimo. 
Tres dia sumamente efec- 
tivo na negociacion-, pa- 
labracion y pasonan con- 
creto pa prepara e parti 
Caribense di Reino Hu- 
landes pa e efectonan di 
cambionan climatico y e 
transicion energetico nec- 
esario pa nos futuro gen- 
eracionnan. 


E mandatario di Energia pa 
ilustra e importancia di tran- 
sicion energetico a inicia su 
disertacion splicando “e im- 
portancia di pone accion tras 
di nos palabranan, e impor- 
tancia di laga nos accion- y 
decisionnan di awe, resona 
mas duro cu nos palabranan.” 


E ultimo dia di conferencia 
tabata e dia dedica na Ener- 
gia. Durante e dia aki tabatin 
presentacion di WEB Aruba, 
EAGLE LNG, presentacion 
di e proyecto di energia di bi- 
ento y presentacion di e im- 
portancia di Aruba Hydrogen 
Valley. 


Repasando e 3 dianan di 
CCEC2023, Minister Glen- 
bert Croes a comparti riba e 


ultimo dia di conferencia, su 
pensamentonan di e impor- 
tancia di e conferencia cu a 
tuma luga na Aruba. Locual 
cu COP UN (Conference of 
Parties on Climate Change) 
ta pa mundo, CCEC lo nifica 
pa region Caribense. Como 
pais chikito hopi biaha bo ta 
soña grandi. Pero tur soño pa 
grandi cu e por ta, ta cum- 
insa cu pasonan chikito. Y 
na opinion di e mandatario 
esey ta hustamente locual cu 
Aruba ta haciendo cu e con- 
ferencia CCEC2023. E con- 
ferencia aki mester ta e bos 
fuerte di speransa pa mundo. 
Nos lo mantene presion pos- 
itivo riba otro paisnan pa nan 
tambe cana e caminda di nan 
palabranan. “Fracasa no ta un 
opcion pa nos. Mas bien nos 
kier inspira otro paisnan.” 
Y durante e sesion di Reino 


riba e prome dia di conferen- 
cia Minister Glenbert Croes 
a cita un acontecimento cu a 
inspira henter mundo: “one 
small step for men, one gi- 
ant leap for mankind”, tabata 
e palabranan di Neil Arm- 
strong, e prome persona cu a 
pone pia riba luna. 
Humanidad ta invertiendo 
cuantiosamente 
buscando 
contesta den espacio en bes di 
inverti den rescata nos propio 
planeta. “Nos mester rescata 
nos planeta pa nos planeta 
por rescata nos. Nos mester 
proteha nos naturalesa pa 
naturalesa por proteha nos. 
Nos tin cu preserva nos me- 
dio ambiente pa nos medio 
ambiente por preserva nos.” 
Ta decisionnan cu nos mester 
tuma awo pa nos yiunan, nan 
yiunan y nan yiunan 
por tin e oportunidad na e 


calidad di bida cu nos por a 
gosa di dje awe. “Locual cu 
mas mi ta desea ta pa por ta 
un persona cu ta haci e dife- 
rencia. Y nos tur awe presente 
tin e oportunidad pa haci un 


diferencia.” Minister Glen- 
bert Croes a clausura su dis- 
curso invitando tur presente 
pa hunto tuma e salto grandi 
na bienestar di nos respectivo 
paisnan. 


Pa di tantisimo bes MEP ta gara Mike Eman ta lansa mentira riba e 
topico di construccion y renobacion di scolnan 


Relaciona cu e ceramento 
di e scol John Wesley Col- 
lege na San Nicolas, un 
biaha mas e lider di AVP 
Mike Eman kier haci po- 
litica barata cu e asunto 
aki alegando cu ta pa cul- 
pa di e gobierno actual e 
scol aki lo cera su portan- 
an entrante e aña escolar 
venidero. Pero Mike Eman 
no a keda te na e mentira 
aki so, ya cu el a probecha 
di e oportunidad pa bolbe 
lansa su otro acostumb- 
rado mentiranan contra 
partido MEP, bisando en- 
tre otro cu nunca bao di 
un gobernacion di MEP 
scolnan na Aruba a wordo 
construi ni renoba. 


Ta p’esey partido MEP un bi- 
aha mas ta haya su mes obliga 
di refresca e lider mentiroso 
y manipulado aki su memoria 


y ta presenta un lista di tur e 
scolnan cu a wordo construi 
y/of renoba durante goberna- 
cion di MEP di 2001 pa 2009, 
esta bao di Gabinete Oduber 
3 y 4. 


Scolnan construi y renoba, 
2001-2009 
Aki ta sigui e lista: 
1. Construccion di school 
EPI na Seroe Blanco (4 unit); 
2. Construccion di Scol pre- 
paratorio Conrado Coronel 
na Morgenster; 
3. Construccion di Scol Ba- 
sico Conrado Coronel na 
Morgenster; 
4. Construccion di school 
preparatorio y basico na Sa- 
bana Basora; 
5. Construccion di Scol Ba- 
sico na Kudawecha; 
6. Localnan nobo (fisica y 
tecnica) pa 8 scol di MAVO; 
7. Localnan nobo (fisica y 


tecnica) pa Colegio Arubano; 
8. Construccion di 11 klas ex- 
tra pa Maria College; 
9. Renobacion di Colegio 
Conrado Coronel pa EPI- 
tecnico; 
10. Renobacion y ampliacion 
di Colegio Laura Wernet na 
Kadushi Largo; 
11. Renobacion Sint Jan 
kleuterschool; 
12. Renobacion y ampliacion 
di Colegio Sagrado Corazon 
na Savaneta; 
13. Renobacion di Sint Aloy- 
siusschool na Noord; 
14. Renobacion di Comman- 
deur Pieter Boerschool na 
San Nicolas; 
15. Renobacion di Maria Re- 
ginaschool na San Nicolas; 
16. Renobacion di Sint Pau- 
lusschool na San Nicolas; 
17. Renobacion di Graf van 
Zinzendorfschool; 
18. Renobacion di ex-Mater 


Dei school; 
19. Renobacion di Maria 
College; 
20. Renobacion di Rosario 
College. 


Pues por mira claramente cu 
bao di gobierno di MEP no 
a renoba solamente un gran 
cantidad di scolnan rond 
Aruba pero a construi tambe 
varios scol durante 8 aña di 
Gabinete Oduber. 


E pregunta na e lider di AVP 
Mike Eman—kende constan- 
temente ta papia solamente di 
renobacion di scolnan—cu- 
anto scol su gobierno a con- 
strui durante e periodo 2010- 
2017? Si e yega na 1 scol, el 
a yega hopi! Finalmente pa- 
piando di ceramento di scol- 
nan, ta cual gobierno a cera e 
2 scolnan den Playa, esta Ju- 
liana school y Beatrix school 
na aña 2014? 

Lider di partido AVP, mr. Mike Eman: 
E compromiso pa salba Aruba ta mas fuerte cu nunca 


Inmediatamente despues 
di e declaracion di mr. 
Gerlien Croes como parla- 
mentario independiente, 
lider di Partido di Pueblo 
Arubano (AVP), mr. Mike 
Eman a duna su reaccion 
indicando cu e decision di 
e hoben politico ta uno do- 
loroso pa su organisacion, 
pero na mesun momento 
ta ripara un sentimento 
mas fuerte di coleganan 
pa salba pais Aruba di e 
situacion y maneho actu- 
al. E lider politico a dem- 
ostra resignacion y respet 
pa e posicion cu Croes a 
tuma, sigurando cu e es- 
fuersonan pa renobacion 
den AVP lo continua paso- 
bra tin mas hende cu gana 
defende nos isla. 


Eman a admiti cu no tabata 
desea di perde un bon miem- 
bro di partido y cu ta un mo- 
mento cu sigur partido kier a 
evita. Sinembargo ta sinti cu a 


inverti suficiente tempo den 
combersacion na diferente 
nivel cu esunnan directa- 
mente envolvi, pero tambe 
pa medio di otro canalnan. 
Mas aleu, e lider di AVP a 
indica cu ta sigur lamentabel 
mirando cu Gerlien Croes ta 
bin di un famia cu ta un tron- 
con di partido, for di unda ta 
bin candidato manera Freddy 
Croes y ex parlamentario 
Duke Croes. 
“Awe mi ta para aki pa expresa 
respet pa decision cu e per- 
sona a tuma. Ami ta un di e 
poco politico cu na momento 
asina no tin nada di bisa di 
esunnan cu por tin division 
cu n’e. Esey ta un ehempel 
di politica nobo, mescos cu 
ora ta drenta gobierno no 
ta persigui ningun hende,” 
asina Eman a declara dialu- 
na mainta pafo di edificio di 
parlamento na medionan di 
comunicacion, 
enfatisando 
cu renobacion ta un parti 
inherente di e liderazgo di e 


partido. 
Esey ta un proceso cu ya caba 
tabata aden y awo lo conti- 
nua, e lider di AVP a bisa. E 
prueba ta hustamente e re- 
sponsabilidad di liderazgo cu 
na hopi ocasion y plataforma 
tanto di partido, fraccion; na 
Aruba y den exterior a duna 
Gerlien Croes. Tabata mir’e 
como un futuro dirigente. 
Eman: “A haci un esfuerso pa 
duna un bos na esunnan cu 
kisas tin un perspectiva dife- 
rente. E no a resulta. AVP tin 


un responsabilidad mas gran- 
di awo pa traha hunto riba e 
vision pa salba e pais di e di- 
reccion robes.” 
E lider di AVP ta sinti cerca 
hopi activista un compro- 
miso renoba pa fortifica y sali 
fuerte dilanti atrobe. E forsa 
di e partido no ta Mike Eman 
of un candidato, pero e pueb- 
lo cu for di San Nicolas pas- 
ando den Santa Cruz y Tanki 
Leendert y tur skina, kier li- 
bra di e gobierno aki. Y si tin 
un partido cu ta un protector 


di nos comunidad pa tur loke 
ta bay robes y cu tin e ingre- 
diente pa presenta un plan di 
solucion, esey ta partido AVP. 
Historia ta mustra cu cada bes 
cu AVP a pasa den momento 
di reto, e partido ta haya e 
forsa y ta sali mas fuerte bek. 
“Esaki ta e partido na aña 
1986 a rescata e pais y mescos 
na 1994. Na 2017 a entrega 
un pais totalmente renoba. 
Eman tin confiansa cu esey ta 
un sentimento cu ta toca tur 
generacion. 


Parlamentario Shailiny Tromp-Lee (MEP) a asisti na iniciacion di 
miembronan activo di Parlamento Hubenil 


Diabierna ultimo Parla- 
mentario Shailiny Tromp- 
Lee a asisti na iniciacion 
di 
miembronan 
activo 
di Parlamento Hubenil 
Aruba (PHA) den sala di 
Parlamento. En total 22 
hoben ta activo cu Parla- 
mento Hubenil. Nan ta 
hobennan di 13-23 aña di 
edad. Un dia cu su per- 
sona sigur tabata extra or- 
guyoso mirando cu su yiu 
muhe Shayna Tromp di 15 
aña tambe ta forma parti 
di e grupo. Tromp-Lee ta 
felicita tur hoben y nan 
mayornan. 


Parlamento Hubenil ta un 
tremendo 
plataforma 
pa 
formacion di nos hoben- 
nan. Sigur mi ta sostene nan 
proposito di crea lidernan 
nobo pa futuro y pa desaroya 
y promove e proceso demo- 
cratico entre nos hobennan. 
Alabes ta di aplaudi e echo 
cu nan ta traha pa desaroya y 
promove un cultura di debate 
entre e hobennan, algo suma- 
mente necesario mirando nos 
sistema 
educacional. 
Nos 
mester sigui traha riba e for- 
macion total di nos hobennan 
pa nan por tin confiansa pro- 


pio, pa nan por para pa nan 
opinion y aporta constructi- 
vamente na desaroyo di nos 
pais y di nos mundo. Durante 
nan miembresia e hobennan 
ta haya formacion riba dife- 
rente tereno entre otro nan ta 
haya lesnan di protocol, con 
ta prepara un speech, public 
speaking, con ta hiba debate y 
mucho mas. 


E iniciacion tabata un atardi 
hopi ameno, no solamente 
pa e hobennan pero tambe 
pa nan mayornan/famia. E 
iniciacion a cuminsa caminda 
e hobennan a repasa e articu- 


lonan di constitucion cu ta 
carga e organisacion di Parla- 
mento Hubenil. Despues nan 
a trata e vision di PHA cu ta 
pa forma hobennan ehemplar 
pa Aruba cu mester percura 
pa nan bos keda scucha di 
un forma liber y cu respet pa 
nan opinion. Nan a sigui ac- 
centuando e mision di PHA 
cu ta cu como organisacion 
via Tratado di Derechonan di 
Mucha y su structura demo- 
cratico participativo, lo em- 
podera hobennan pa defende 
tur locual ta relevante pa e bi- 
enestar di un hoben den nos 
pais sin importa su origen, 
religion, pensamento, sen- 
timento o creencia. Y asina 
e atardi a sigui accentuando 
kico tur PHA ta para pe, y na 


ki manera e ta forma nos ho- 
bennan. 


Pa 
finalisa 
Parlamentario 
Tromp-Lee a bisa cu e ta de- 
sea PHA tur clase di exito cu 
e proceso di desaroyo di nos 
hobennan caminda nan ta 
enfoca riba nan habilidadnan 
cognitivo, social, cultural, 
expresivo, internacionalismo 
y innovacion. Pero mas im- 
portante el a indica cu e ta 
sostene PHA den nan meta 
pa mantene nan mes na e bal- 
ornan fundamental cual sigur 
ta esencial den e formacion di 
nos hobennan. Mas cu claro e 
ta gradici cada un di e miem- 
bronan di directiva y e traha- 
donan di PHA pa nan bunita 
trabou. 

Resultado Sorteo 
16 mei 2023 


Cadena Alexander Lottery ta presenta resultado di weganan di suerte 


merdia 



Letter 




7 



x Match 4 


Proximo Jackpot 


Sorteo # 


Sorteo # 


x afl 8,00 


Mega Ball: 


Proximo Jackpot 


x match 4 


Sorteo # 


Sorteo # 


x afl. 500,00 


x afl.15,00 
x afl 50.00 


x Jackpot 


Sorteo # 
Sorteo # 


Sorteo # 


Sorteo # 


x Jackpot 


x match 4 
x afl. 12,00 


www.lottoaruba.com 


resultado : sorteo 


Paardenbaaistraat 10, Oranjestad, Aruba Tel.: (297) 525 - 7555 


Joker 


x Jackpot 
x Match 4+ 


Proximo Jackpot 




Letter 


0 
0 
0 
0 


0 


13 


322 


11 


0 
1 
5 


61 
83 



7 



x Match 4 
150.000,- 


Proximo Jackpot 


Sorteo # 1559 


Sorteo # 6119 


Sorteo # 


x afl 8,00 


Mega Ball: 


13-19-26-30 


Proximo Jackpot 


390.000,- 


x match 4 


6330 


Sorteo # 5744 


Sorteo # 674 


x afl. 500,00 


x afl.15,00 
x afl 50.00 


Geminis 


X2 


715 


x Jackpot 


Sorteo # 7941 
Sorteo # 


Sorteo # 1690 


5735 


5899 


Sorteo # 6985 


2799 


x Jackpot 


x match 4 
x afl. 12,00 


www.lottoaruba.com 


resultado : sorteo 16 Mei 2023 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


1224 
110.000,- 


x Jackpot 
x Match 4+ 


Proximo Jackpot 


FP 
05-10-16-27-29 


8114 


Afl. 540.000,- 


anochi 


diario 
Korsou 
super4 
flamingo 


8913 
5261 
8280 
2969 
3360 
0639 
super5 
2217 
1232 
4149 
01239 
8339 


sorteo/servicio 


6903 
5186 
4382 


6395 


8446 


4592 
leo 


799 


x3 


fp 


Ajo, Ajó of Ayo? 
Un Consulta Pop-Up pa Comunidad na Ayo 


Comunidad en general ta 
invita pa bin comparti nan 
conocemento y curiosidad 
tocante e sito cultural y 
natural Ayo riba diasabra 
20 di mei di 8’or pa 10’or 
di mainta. 


E compania local Camia 
ta trahando riba un asina 
yama plan interpretativo pa 
enriquece e experiencia di 
bishitantenan na e sitio mon- 
umental di Ayo, na mes mo- 
mento cu ta conserva e sitio 
su balornan cultural y natu- 
ral. 


E plan lo encera e.o. pone 
informacion na puntonan 
strategico den Ayo y asina 
hasi accesibel pa tur usuario, 


conocemento di e geologia, 
Prehistoria, historia, flora, 
fauna y balor contemporaneo 
di Ayo. Esaki ta un proyecto 
di e Aruba Amenities Com- 
mittee crea pa Prome Minis- 
ter di Aruba. 


Riba e diasabra 20 di mei di 
8’or pa 10’or di mainta na 
Ayo, varios specialista den 
ramo di e topiconan men- 
ciona lo comparti na un 
forma interactivo, nan cono- 
cemento cu esnan cu ta de- 
sea di conta nan mes storia y 
experiencia cu Ayo. Asina lo 
tin speed tours tocante geo- 
logia y arqueologia. Publico 
lo tin oportunidad pa indica 
kico nan lo desea di haya sa 
durante un bishita na Ayo y 


por ehempel cua facilidadnan 
lo hasi nan experiencia uno 
mihor. 


Camia ta un compania cu en- 
foke riba patrimonio y a ser 
estableci recientemente pa 
Arminda (Vivi) Franken – 
Ruiz, kende a lidera Museo 
Arqueologico Nacional Aru- 
ba te 2016 y ta activo awendia 
como profesional di patrimo- 
nio cultural di e parti Cari- 
bense di Reino e.o. como ad- 
visor di Mondriaan Fonds na 
Hulanda y di e Asociacion di 
Museonan di Caribe. 


Consulta di stakeholders ta 
un elemento esencial ora ta 
traha un ruta, trail, pad pa 
bishitantenan den un parke, 
museo, area di exposicion of 
sitionan similar. E proceso pa 
traha un plan interpretativo 
pa Ayo ta encera ademas di 
consulta cu stakeholders di 
varios sector, investigacion di 
e sitio, - di archivonan, - di 
bishitantenan y entrevistan- 
an. E consulta di diasabra dia 
20 na Ayo ta dirigi riba haya 
informacion di comunidad 


en general, pa otro stake- 
holders por ehempel den 
area di turismo y educacion 
lo tin mas oportunidad pa 
duna nan contribucion. 


Pa mas informacion tocante 
e mainta na Ayo por manda 
un e-mail na a.frankenruiz@ 
gmail.com. 


Directie Financiën cera 
mainta 


Directie Financiën ta in- 
forma cu nan lo ta cera pa 
publico diaranzon 17 mei 
2023 di 7:30 am te cu 12:00 
pm pa motibo cu lo bay 
over na upgrade sistema 
administrativo. 


Pa es motibo aki e sistema 
administrativo lo no ta dis- 
ponible durante e orario 
menciona. 
Lo reanuda servicio normal 


pa publico parti merdia desde 
1:15 pm - 3:00 pm. 
Nos ta sigui atende clien- 
tenan via telefoon y email. Pa 
cualkier pregunta of infor- 
macion, por tuma contacto 
na telefoon 522-3346 of via 
info@finance.gov.aw. 


Masha danki di antemano pa 
e pasenshi, comprension y 
cooperacion. 

San Nicolas 
Oranjestad 


Dokter na warda 


Botica na warda 


Oranjestad: 
del Pueblo 
Tel. 582 1253 


San Nicolas: 
San Lucas 
Tel. 584 5119 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 


11141 
Brandweer 
115 
Ambulance 
911 
Hospital 
527- 
4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


TA BENDE 
1 set di aparato pa pone taira 
patras auto chowe auto grandi 
2 biem pa pone patras di 
pick up pa lastra trailer. 
Bon prijs 
Tel. 594 8842 
_________________________ 


TA BENDE 
Combo di regalo pa 
Dia Di MaMa: 
Mugs, kerki di biña, tablashi cu 
leyenda 
Pa mas informacion 
Cell whatsaap 567 2907 
_________________________ 


SERVICIO PUBLICO 


sra. ta haci cas y negoshi limpi 
tambe por cuida baby y hende 
grandi part time y full time 
Tel. 740 7573 
__________________________ 


SERVICIO PUBLICO 
Pa trabou di data-entry of 
update di bo administracion pls 
contact: 
Tel.5682339 
_____________________________________ 


TA HUUR 


se alquila habitacion con todo 
incluido 
Brikstraat na Playa 
Tel.564 1979 


__________________________________________ 


SERVICIO PUBLICO 
Mi ta chapi, lanta sushi, corta 
mata, transporta frigidaire, was- 
machine biew, drecha cas, etc. 
Tel. 564 1979 
_______________________________________ 


SERVICIO PUBLICO 
Pa haci trabow di verf y chapi, 
tur mantencion di pafor di cas 
Yama y puntra pa Benito na 
Tel.630 5185 
_________________________ 


SERVICIO 
Unified One Events 
Photos , films, wedding 
Tel. 749 2533 
___________________________ 


SERVICIO PUBLICO 
Hacemos todo tipo de construc- 
cion, reparacion de casas, pin- 
tura, acabados finos, jardines, 
patios, techos a buenos precios 
Tel. 569 7539 / 746 0518 
_________________________ 


SERVICIO PUBLICO 


nos ta chapi, corta y planta 
mata, brinda tur servicio cu bo 
cura mester. Tira sushi afo, tur 
esaki na un super bon prijs 
Tel. 738 1908 
________________________ 


SERVIO PUBLICO 
Ta ofrece pa verf y chapi cura 
bon prijs. nos ta hiba e sushi. 
Yama pa mas informacion na 
563 4828 / 5679610 
____________________________ 


SERVICIO PUBLICO 
Mi ta ofrece pa cuido di mucha 
di dialuna pa diabierna y 
weekend. Pa informacion 
Tel. 558 7310 
_________________________ 


SERVICIO PUBLICO 
Mi ta ofrece servicio di 
electricista en general corto 
circuito y mantencion 
Tel.566 5026 
_________________________ 


SERVICIO PUBLICO 


nos ta haci trabou di 
plomeria, electricidad, 
hardineria incluye hiba sushi 
Handy man. 
Tel.742 6250 
____________________________ 


TA HUUR 
Un camber cu tur cos inclui na 
Brikstraat 1 
Tel.564 1979 
_________________________ 
SERVICIO PUBLICO 
Masaje relajante, sports ma- 
sajes, aroma terapia, piedras 
calientes, reflexologia, faciales 


sabana Basora # 157 P.Ch. 
Tel. 561 8520 
________________________ 


TA BUSCA 
trabou pa haci cas limpi, 
negoshi of oficina 
Tel.561 3910 
_________________________ 


SERVICIO PUBLICO 
Ta traha y renoba Cas 
ta traha y drecha dak, ta basha 
vloer, pleister, verf cas, traha 
cura, pega mosaico y azulejo- 
Tel.563 4168 
____________________________ 


SERVICIO PUBLICO 


sushi den cura pa solamente 
50,- pa buelta, nos ta lante lague 
limpi mane un soño. 


arubiano trahado 
Call 592 5766 
__________________________ 


SERVICIO PUBLICO 
Buscando auto pa huur y na bon 
prijs? yama nos 
Tel. 593 9953/ 593 8453 
____________________________ 


SERVICIO PUBLICO 
Construction 
remodelacion di cas, traha cas, 
apartment, traha y drecha dak, 
electricidad, verf pega mosaico, 
traha cura, plomeria. Bon prijs 
Tel. 593 3141 
________________________ 


TA BENDE 
BBQ Grill tipo cilinder 
“criyoyo” duradero 
Prijs Afl.250 
Tel. 569 7787 
___________________________ 


Sushi den cura? 
Ta piki sushi cu pick-up 
grandi pa Afl 75,= pa buelta. 
Yama nos na 
561 4297 of 561 5179 
Hasi aruba Limpi. 
__________________________ 


SERVICIO PUBLICO 
Pa tur trabou di tapiceria di 
mueble, auto, yate y barco. 


nos ta haci trabou di cabana y 
bambu y nos ta verf 
Tel : 569 7539 /737 3993 


_____________________________________ 


FOR RENT 
Bunita cas na Gold Coast 
3 camber 2 1/2 baño, sala, 
comedor, cucina y patio. Pa 
mas informashon por 
whatsapp 
+58 414 614 7440 


____________________________________ 


SERVICIO PUBLICO 
Limpiesa pa cas y auto 
Presure wash cura di cas 
Laba muebles 
Laba tapijt 
Laba sienta di auto 
Laba vloer 
Tel. 593 9464 
________________________ 


SERVICIO PUBLICO 
Ta haci tur trabou di 
construccion y carpinteria y tur 
cos cu ta furamento di stul di 
bambu, cabana y toldos 
Tel : 746 0518 / 569 7539 


_____________________________________ 


a v i s o @ b o n d i a . c o m 


AUTO Y HERO BIEU 


nos ta piki auto, airco y bateria 
bieu pornada. Frigidaire, stoof, 
wasmachin, tv ta 10,=. 
Yama 561 4597 / 561 5179 


arubiano Balente 


______________________________________ 


SERVICIO PUBLICO 
Handyman 
Pa trabouw di verfmento 
plumbing tuberia, chapi, 
limpieza di cura, drecha mata 
Tel : 567 1108 


_____________________________________ 


TA BUSCA 
orion security / 
Captain security 
Ta Busca 
Bewaker 
por yama na 
Tel. 592 2020 
_________________________ 


TA BENDE 
Chopper Fl.25.00 
3 Channel intercom nobo Fl.25 
Telephone (no setar) Fl.25 
Screenprotecflm Snsung 
Gal Tap 2 


antglare (3pck) Fl.5.00 
Tel. 582 3023 /593 8120 

"Dios ta amor... y amor ta Dios,maske mi no ta 
na e mundo aki, tur dia lo mi ta banda di boso 
Curazon, mi por stens di loke Señor ta hasi" 
Salmo 33 


Cu inmenso dolor na nos curason pero 
conforme tur e a significa pa nos y cu boluntad 
di dios nos ta anuncia falicmento di: 


Dominico Leocadio Gomes 
Miho conoci como Leo of Leco 
*09-12-1960 - † 09-05-2023 


Na nomber di su: 
Estimada esposa: Rita Gomes Danje 
Mayornan: † Maria Angela Gomes 
† Dominico Angela 
Yiunan stima: 
Giomar y Melany Gomes- van der Biezen 
Yanira y Reynold Helder – Webb 
Suzette y Jorge Faro – Webb 
Elton y Geraldine Webb – Leest 
Eldrick y Lisandra webb- Arends 


Nieto stima: Ghevon Gomes 
Menera nieta(o)nan: Enrilianne, Yennely, 
Luizenne, Rayson, Sharienne, Jurienne, 
Ruthlayen, Enthon, Xena, Zennon, Eshon, 
Esheline, Dominico, Jeffreyson, Angeldavid, 
Giovanni. 
Rumannan: Annie y Tintin 
Buchi y Lies 


†Mito 
Rina 
Tico 
Tanta: Siera y Mingel Figaroa- Gomes 
Subrina(o)nan: Isha, Mariana, Mariska, Roosje, 
Isenia, Rendy, Elton, Marlon, Jeffrey, Lendy, 
Gilbert. 
Ihanan: Marlon, Dominico, Jeffreyson. 
Prima y primo nan stima, sua y cuña nan, 
madrina y padrino, comer y comper nan, su bon 
bisiña nan. 
Mama di su yiu: Marjori Thiel 
Su ex colleganan di Royal cabana y Glitz casino, 
demas amigo nan y conocir nan cu ta hopi pa 
menciona. 
Demas famia: Gomes, Danje, Angela, van 
der Biezen, Geerman, Ras, Marin, Figaroa, 
Koolman, Kock Kelly, Croes, Webb, Helder, 
Faro, Leest, Arends, Ills, Willems, Maduro, 
Schwegel, Wever, Werleman, vrolijk, Peash, 
loefstok, Wernet, Casuela, Donata, Delany, 
Dirks, Boekhoudt, Limunier, Pinja, Thiel, 
Rasmijn, Solognier. 
Ta invita pa e acto di entiero cu lo tuma lugar 
diabierna 19 di mei 2023 na Misa Inmaculada 
Concepcion di 2:00 -4:00 pm, despues saliendo 
pa Santana catolico na santa cruz. 
Nos disculpa si nos por a lubida un of otro famia 
of conoci den nos momento di tristesa. 
Despues di entiero nos no ta ricibi bishita di 
condolencia na cas. 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu dolor na nos curason, nos ta participa 
fayecimento di: 


Jasselyne W. R. Inoñan Garcia 
Cariñosamente yama “Jessy, Enanita” 
*16-09-1998 - †05-05-2023 


Na nomber di su: 
Yiunan: Aythel y Ethan 


Pareha di bida: Omar Figaroa 


Mama y padrastro: Jasmin Jacopucci y Rafi 
Jacopucci y yiunan Jayden Jacopucci y Raven 
Jacopucci 


Tata: Elvis Farro y yiu na Hulanda Elvis Tromp 


Wela: Gregoria Arends Wouters 
Reika Franken 
Mama Ija Luydens 


Welo: Roland Arends (Roy) 
Martin Farro 


Omo y tantanan: 
Kenneth y Maria Arends na Hulanda 
Sammy Arends y Joshua Rasmijn 
Reynold Farro y Grisela Tromp y famila 
Mary y Roby Geerman 
Primo y primanan: Kyon Arends y Paulito Leal 
na Hulanda 
Shadienne y Jailizienne Rasmijn 
Fariela y Raylee Farro 
Steve Geerman na Hulanda 
Padrino y madrina: Hector Gonzales 
Janette Wouters 
Suegra y suegronan: Marie Lillian Larmonie 
Figaroa 
Hose Casimiro Figaroa 
Sua: Peter Niel Figaroa 
Bon amigo y amiganan: Marjorie, Kevin, Jean 
Pierre, Angelo, Kremlin (Trini), Raymond, 
Jairo y Luis 


Demas famia: Farro, Franken, Tromp, Bregita, 
Werleman, 
Webb, 
Giel, 
Raffini, 
Wolff, 
Gammara, Vrolijk, Brete, Medina, Quandus. 
Ta invita pa acto di entiero cual lo tuma lugar 
na Misa Sta Anna na Noord diabierna 19 di mei 
2023 di 2’or pa 4’or di atardi. Despues lo sali pa 
Santana Catolico na Noord. 


Disculpa nos si den nos tristesa nos por a lubida 
algun famia of conocir. 


My flesh and my heart may fail, but God is the strength 
of my heart and my portion forever. 
Ps. 73:26 


Cu dolor inmenso na nos curazon pero conforme cu 
boluntad di Dios, nos ta anuncia fayecimento di: 



Theodora Dirksz Larez 
mihor conoci como: “Chichi” of “Dudu” 
*07-12-1940 - †28-04-2023 


Na nomber di su: 
Esposo : 
†Albino Thomas Dirksz 


Yiu nan Stima : 


Marlyn y Mirtho Croes Dirksz, 
Francis “ Fransje” Dirksz 


Manera Yiu nan : 
Pastor Wilder Garcia , Pastor Andry Jose , Tico Bislip , 
Gregory Loaiza , Johanna Montaya , Marysella Croes 
– Thielman. 


Nieto y Nieta : 
Ursino Croes Y Vivianna Lesandrina 
Merylaine Croes y Jordy Dirksz 


Manera nieto y nieta : 


Joshua Maduro, Rudy Alberts , Sharline Wever. 


Bisa nieto Y nieta : 


Urselyne , Urshawn Croes Y G’Lvienne. 


Ruman nan : 
Andres y †Chela Larez, Pedro + y †Rosa Larez , 
†Policarpot Lina Larez , Gregoria y †Thomas shonherr 


Manera ruman : 
Delia Harms Y Famia , Filomena Wouters 


Subrina Y subrino nan : Dorothea y Ronald , Haermers 
, Beatrix y Simon Dorothal , Angelo Larez y yiunan 
Maritsa Y Yiunan , Luis Y Lilian Maduro , Rina y 
Kokping Lee , Gregorio Larez , David Larez y Yiunan 
, Andre y Maryluz Larez , Antonio Larez Y Dorethy , 
Lilian Larez , Harry shonherr , Unny Shonherr , Dayla 
Y Gino Antercijn Y Famia. Subrina nan manera yiu 
stima : Ludwina Rudy Albertsz y Hilda Larez Y famia. 


Consuegro(a): 
Marcela “Chella” & Mario Croes 


Su mascota nan : Angel , Teddy , Blacky , Finessa. 


Amigo y amiga nan , primo y prima nan , comer y 
swanan, cunjanan Y demas Famia Larez , Dirksz , Croes 
, Harms, haemers , Albertsz , Dorothal , Lee , Andercijn 
, Shonherr, stamper, Winterdaal , Tromp , Wever ,Ras 
, Loaiza , Montaya , Thielman , Wouters , Bislip , 
Lesandrina , Lopez , Maduro , Martijn , Vos 
Grupo Flor Di Brazil , Grupo orashon , blue army , 
Mama Maria y grupo sagrado corason di Hesus 
Kier a invita tur amigo, bisiña y conocir pa asisti na e 
acto di entiero cual lo tuma lugar diaranson 17 di mei 
2023 di 9or pa 11or na misa Cristo Rey na Brazil y ta 
Sali pa Santana Catholicon a Santa Cruz. 
Oportunidad pa condolencia lo ta diamars 16 di mei 
2023 di 7or pa 9or na Pray Funeral Home na San 
Nicolaas. 


Na lugar di krans of flor tin un Box Disponibel pa Bon 
Causa. 


Preferible bin bisti cu trahe alegre. 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu inmenso dolor na nos curason pero conforme cu 
tur e la signica pa nos y cu boluntad di Dios nos ta 
anuncia fayecimento di: 


Ludwina Maria van der Biezen-Kelly 
mihor conoci como “Ina” 
*13 februari 1954 - † 11 mei 2023 


Na nomber di su: 
Querido esposo: Everardo (Fechi) van der Biezen 
Yiunan: 
Meredith y Angelo Croes-Van der Biezen 
Maybelline y Ruisandro Tromp-Van der Biezen 
Eduard van der Biezen y Kiziah Trimon 
Melany y Giomar Gomes-Van der Biezen 


Nietonan: 


Dieter y Jovan Croes 
Dwade y Sean Tromp 
Ghevon Gomes 


Rumannan: 


Edwin y Lida Kelly-Jimenez y famia 
Beatrix (Ida) y Jan Bakker-Kelly y famia 


Subrino(a) nan: 


Marlyn y Patrick Leerentveld y famia 
Giovanni Kelly y Liesbelle van der Linde 
Lilianne Kelly y Giordano (Dano) Nunes y famia 
Nick-Jan Bakker y Alyssa Troeleman y famia 


Compañe di cas: 


Marina van der Biezen 


Primo y primanan, swa y cuñanan, ihanan, comer 
y compernan, amistadnan, bisiñanan, tur conoci y 
demas famia: Van der Biezen, Kelly, Croes, Tromp, 
Gomes, Trimon, Jimenez, Bakker, Leerentveld, Van 
der Linde, Nunes, Troeleman, Figaroa, Britten, 
Ruiz, Vrolijk, Brete, Farro, Thiel, Gei, Semeleer, 
Dirks, Fingal, Rasmijn, Maduro, Boal, Anthony y 
demas famia. 


Un danki di curason na Trinity Aruba, WGK y tur e 
nursenan na HOH y Ericmar Polanco pa cu e cuido. 


Nos disculpa si nos por a lubida un of otro famia of 
conocir den nos momentonan di tristeza. 


Condolencia lo tuma lugar diamars 16 di mei 2023 
di 7 or pa 9 or di anochi na Royal Funeral Home 


Ta invita pa e acto di entiero cu lo tuma lugar 
diaranson 17 di mei 2023 na misa Sta. Anna na 
Noord. Di 9:00 pa 11:00 am tin oportunidad pa 
condoleer na misa. 11:00 am lo tin e response y 
despues lo sali pa Santana Catolico na Noord. 


Lagrima y flornan por seca, 
su recuerdonan y tur loke el 
a haci y significa pa nos, lo 
keda graba pa semper den 
nos mente y curason. “Cerca 
Dios mi alma ta na paz, ta di 
DJ’E mi salbacion ta bin”. 
-Salmo 62:1 


Cu un tristesa profundo pero 
conforme cu e boluntad di 
Dios nos ta anuncia cu a bai 
drumi den brasa di Señor, 
mi mami stima, nos yui, 
ruman, sobrina y tanta. 
Karen Lisette Angelique Kock 
*30 Juli 1974 - †10 Mei 2023 


Na nomber di: 
Su mayornan 
Ruben & Magda Kock 


Su yui stima 
Stephanie Arends 


Su tanti 
Lourdes Bislip 


Su rumannan 
Vanessa & Rocco Tjon y yuinan Rovanne & Rowen 
Ruben & Daisy Kock y yuinan Angelina & Abigail 
Joaly & Joany Geerman 


tanta y omo nan, primo y prima nan, amistades, 
bisiña y demas famia. 


Kier a anuncia acto di entiero cual lo tuma lugar 
diaranson awo dia 17 di mei 2023, di 1or pa 4or di 
atardi na Aurora funeral home. Lo sigui cu un acto 
di cremacion cual lo tuma lugar den seno familiar. 
Segun deseo di e defunto nos ta pidi pa bisti 
colornan alegre. 
Nos ta pidi disculpa cu den e momento dificil aki 
nos no ta ricibi bishita di condolencia na cas. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


A fayece cristianamente na edad di 91 aña, 
nos mama, wela y bisawela stima 



Sra. Lucila Dirksz-Arends 
Mihor conoci como: “Chila”, “Dudu” of “Ma” 
*31-10-1931 - †09-05-2023 


Su casa: †Pedro Antonio Dirksz 


Na nomber di su: 
Yiunan: Fridolino y Elisabeth Dirksz-Parra 
Roberto y Shirly Dirksz-Peterson 
Ludwina Dirksz y famia 


Nieto(a)nan: 


Bryan y Sharissa Dirksz-de Cuba y famia, 
Garrick Croes y Surella Croeze y famia, 
Gisleen Dirksz, 
Madeline Dirksz y yiunan, 
Jennilee Croes y yiunan 


Bisanieto(a)nan: 
Shaqul Dirksz, Bryansly Dirksz, Sherdion Dirksz, 
Ebrion Dirksz, Glenrick Kock, Shayne Wernet, Szaïr 
Wernet, Gazrick Croes, Evilienne Ras, Ariana Ras, 
Sungevi Croes, Sundari Croeze 


Ex-suegra(o): Deta Danje 
Lucindo Croes 
Suegra: †Jonka Dirksz-Koolman 


Rumannan: 


†Fermina Arends 
†Abelina Ras y famia 
†Federico Arends y famia 
†AlbertoArends 
†Encarnacion Arends y famia 
Rosalia Danje y famia 


Swa y cuñanan, sobrino y sobrinanan, ihanan, 
comer y compernan, tur su bisiñanan, staff, personal 
y compañeronan di S.T.P. (Stichting Thuiszorg 
Paradera), Ex-miembronan di Legion di Maria Sta 
Cruz. 


Demas famia: Arends, Dirksz, Danje, Peterson, Croes, 
Ras, Werleman, Franken, Parra, Koolman, de Cuba, 
Croeze. 


Oportunidad pa condolencia: Aurora Funeral Home, 
diamars 16 di mei, 2023 di 7:00 pa 9:00 pm 


Ta invita pa e acto di entiero cu lo tuma lugar diaranson 
17 di mei 2023. E restonan mortal di “Chila” lo ta reposa 
di 2:00 pa 4:00 pm den misa Inmaculada Concepcion 
y despues pa Santana catolico Sta. Maria na Sta. Cruz. 


Nos disculpa si den nos trsiteza nos por a lubida un 
of otro famia. 


Despues di entiero nos no por ricibi bishita di 
condolencia na cas. 


Señor ta mi wardador, mi n’ 
tin falta di nada; Den cunucu 
di yerba bèrdè, e ta pone mi 
sosegá. E ta hiba mi na awa 
trankil, Pa mi bolbe haña 
forsa. 
Psalmo 23.1 


Cu 
honda 
pena 
pero 
conforme cu boluntad di Dios 
su querida esposa Carmen 
Dirksz Carmona kier participa 
fayecimento di su casa: 



Isidro Dirksz 
*20-12-1932 - †02-05-2023 


Oportunidad pa despedida lo ta diabierna 19 
mei 2023 di 9or pa 11or di mainta na Pray 
Funeral Home na San NIcolaas. 


INTERNACIONAL 
A24 


Diaranson 17 Mei 2023 


(AP)—Gobernador 
Ron 
DeSantis a critica Donald 
Trump diamars pa implica 
cu e prohibicion di seis si- 
man riba abortus na Flor- 
ida ta “demasiado streng,” 
aumenta su atakenan pa e 
ex-presidente mientras cu 
e ta prepara desafi’e den e 
nominacionnan Republi- 
cano 2024. 


DeSantis tabata contestando 
un pregunta tocante Trump 
su comentario den un arti- 
culo publica dialuna pa The 
Messenger tocante e pro- 
hibicion di seis siman riba 
abortus cu e gobernador di 
Florida a firma recien. “Hopi 
hende dentro di e movemen- 
to pro-life ta sinti cu esaki ta 


hopi streng,” Trump a conta e 
medio di comunicacion. 
DeSantis a disputa cu e ley 
tin apoyo grandi su tras di 
oponentenan di abortus y a 
nota cu e ex-presidente no a 
bisa na ki limite e ta apoya e 
procedura. 


“Pa proteha un mucha cu no 
a naci ainda ora tin un pulso 
detecta ta algo cu casi 99% di 
“pro-lifers” ta apoya,” segun 
DeSantis a bisa na un con- 
ferencia di noticia na Florida, 
tumando pregunta despues 
cu el a firma un medida pa 
combati traficacion di hende. 


“Como un residente di Flori- 
da, bo sa, e no a duna un con- 
testa tocante “Lo bo a firma 


e ley di Pulso di Curason cu 
Florida a haci, cu tin tur e ex- 
cepcionnan cu hende a dis- 
cuti?” DeSantis a agrega. 


E rivalidad entre Trump y 
DeSantis ta birando mas ten- 
so mientras e gobernador ta 
yegando na un decision riba 
e licitacion presidencial 2024. 
Aliadonan di DeSantis ta kere 
cu e ta bay lansa su candida- 
tura e siman aki mes, aunke 
un anuncio por drenta fin di 
luna. Abortus ta un topico 
cu tabata popular durante e 
prome eleccion presidente 
desde cu e Corte Supremo 
a anula e ley di Roe v. Wade. 
E pleitamento ta mustra e 
debate interno cu ta tuman- 
do luga tocante restriccion 


streng riba abortus, cual por 
ta popular den e eleccionnan 
primario Republicano, pero 
por crea problema den e elec- 
cion general pa e nominado 
di e partido. 


E ley firma luna pasa pa 
DeSantis lo prohibi abor- 
tus despues di seis siman di 
embaraso. Esaki ta bay tuma 
efecto solamente si e prohibi- 
cion actual di 15 siman ta so- 
brevivi e desafio legal prome 
cu e Corte Supremo di e es- 
tado, den cual huesnan con- 
servativo tin mayor control. 


“Ron DeSantis ta perdiendo 
den votamento y ta mas cer- 
ca di ta mas abou den lista 
compara cu Trump, cual ta 
dominando votamento,” Ste- 
ven Cheung di e campaña pa 
Trump a bisa ora a puntr’e 
tocante e comentario di De- 
Santis. 


Trump a referi na su mes 
como “e president mas pro- 
life den historia Mericano,” 
mirando cu su tres nomina- 
cion di huesnan conservativo 
pa e Corte Supremo a causa e 


fin di abortus legal den e pais. 


Pero awo Trump a nenga co- 
menta mas riba e asunto di 
abortus, hasta mientras Re- 
publicanonan den e pais a 
celebra e decision di Corte 
Supremo pa anula e ley di 
abortus. 


Mientras cu e ta yegando na 
un anuncio, DeSantis ta esca- 
la su critica riba Trump, ken 
pa basta luna ta ataca e gober- 
nador directamente y via gru- 
ponan di apoyo. Siman pasa 
na Iowa, mientras cu e clima 
a stroba Trump su biahe pa e 
estado, DeSantis a subraya e 
perdidanan electoral recien di 
e partido Republicano—un 
atake pa e ex-presidente. 


“Nos mester rechasa e cul- 
tura di perde cu a afecta nos 
partido den añanan recien. E 
tempo pa excuus a caba,” De- 
Santis a bisa na un evento den 
Sioux Center. “Si nos bira 
distrai, si nos enfoca e elec- 
cion riba e pasa of riba otro 
asunto, e ora mi ta kere cu e 
Democraticonan ta bay gana 
nos atrobe.” 


(AP)—E 27 paisnan den 
Union Europeo a adopta 
reglanan nobo diamars 
cual mester yuda reduci 
deforestacion global pa 
medio di regula e comer- 
cio di un serie di produc- 
tonan cu ta acelerando 
e reduccion di areanan 
foresta rond mundo. 


Bou di e legislacion, compan- 
ianan cu ta haci comercio den 
azeta di palma, bestia domes- 
tico, palo, koffie, cocoa, rub- 
ber y soya lo mester verifica 
cu e productonan cu nan ta 
bende den UE no a contribui 
den deforestacion y degrada- 
cion di areanan forestal den 
ningun parti di mundo desde 
2021. 


E regulacion tambe ta cubri 
productonan manera chucu- 
lati of papel pa print. Areanan 
forestal ta un manera natural 
cu ta kita emision di green- 


house gas for di e atmosfera, 
mirando cu planta ta absorba 
koolstofdioxide mientras nan 
ta crece. 


Segun e Instituto Global di 
Recurso, un area forestal 
cu tamaño ekivalente na 10 
veld di futbol ta disparce 
cada minuut y UE ta bisa cu 
sin regulacion nobo, e por ta 
responsabel pa e perdida di 
248.000 hectar di deforesta- 
cion pa aña—un superficie 
casi mesun grandi cu e pais di 
Luxemburgo. 


“Implementa efectivamente, 
e ley por reduci emision di 
greenhouse gas cu ta resulta 
di deforestacion pa cuminda 
y otro productonan,” segun 
Stientje van Veldhoven, e di- 
rector regional di e Instituto 
Global di Recurso pa Europa. 
“Y e por yuda proteha biodi- 
versidad critico y recursonan 
di awa den boskenan tropi- 


cal.” Van Veldhoven a agrega 
cu UE mester coopera awo 
cu paisnan cu ta produci pa 
asina sigura cu nan por adap- 
ta e legislacion nobo sin cu 
causa daño pa nan economia 
y bida di hende. 


“Esaki ta bay rekeri incen- 


tivonan pa gruponan vulner- 
abel manera campesinonan, 
pa cambia pa practicanan cu 
no ta contribui na deforesta- 
cion, sigurando cu nan no 
keda atras den e transicion 
aki,” el a bisa. 


Boskenan rond mundo ta 


sigui cay bou menasa for di 
limpiamento pa agricultura 
y producto, incluyendo azeta 
di palma y di soya. E Organi- 
sacion di Cuminda y Agricul- 
tura di UE ta calcula cu 420 
miyon hectar di boske—un 
area mas grandi UE—a ser 
destrui entre 1990 y 2020. 


Merca: 
DeSantis ta critica Trump 
pa implica cu prohibicion 
di abortus na Florida ta 
“demasiado streng” 


Paisnan den Union Europeo ta adopta ley prohibiendo productonan cu ta 
acelera deforestacion 


